title: Serotoniinioireyhtymä

text: Serotoniinisyndrooma on vaarallinen tila, joka voi pahimmillaan johtaa kuolemaan. Siihen voi sairastua vahingossa esimerkiksi vaihdettaessa lääkitystä nopeasti. Toisinaan myrkytystilan aiheuttava yliannostus on itsetuhotarkoituksessa otettu. Syndrooma voi olla oletettua yleisempi, sillä monet lääkärit eivät tunnista sitä.


title: Serotoniinioireyhtymä

text: Oireet alkavat pian, yleensä muutaman minuutin kuluttua myrkytyksestä. Ne ovat kuitenkin vaihtelevia, ja lievän myrkytyksen oireita saattavat olla pelkästään tiheä syke (takykardia), vapina, hikoilu ja mustuaisten laajeneminen (mydriaasi).


title: Serotoniinioireyhtymä

text: Pahemmissa tapauksissa myrkytys voi aiheuttaa verenpaineen kohoamista ja kuumetta, joka voi nousta jopa 40 asteeseen. Voi ilmetä myös mielentilan muutoksia, kuten sekavuuden tunnetta ja kiihtymystä.


title: Serotoniinioireyhtymä

text: Joskus serotoniinisyndrooma aiheuttaa suoranaisen hengenvaaran, kun myrkytys vaurioittaa esimerkiksi munuaisia. Vakava serotoniinisyndrooma voi aiheuttaa kouristuksia, hälyttävää, poikkeuksellisen korkeaa kuumetta eli hyperpyreksian, kooman ja kuoleman.


title: Serotoniinioireyhtymä

text: Toisinaan oireet saattavat muistuttaa harvinaisen mutta vakavan pahanlaatuisen neuroleptioireyhtymän taudinkuvaa.


title: Lumene

text: Lumene Oy on suomalainen kosmetiikka-alan yritys. Lumene on myös yhtiön tunnetuin tuotemerkki. Aiemmin yritys tunnettiin nimellä Noiro Oy. Lumene on saanut nimensä Kuhmoisten Lummene-järvestä. Lumenen tunnuslause on ”Pohjoisen luonnon voima - Tieteen jalostamana”.


title: Lumene

text: Lääketeollisuusyhtiö Orion perusti vuonna 1948 Noiro Oy -nimisen yrityksen valmistamaan teknokemian tuotteita. Yritys toi markkinoille Lumene-kosmetiikkasarjan vuonna 1970. Siitä tuli muutamassa vuodessa eniten myyty kosmetiikkasarja Suomessa.


title: Lumene

text: Orion myi Noiro Oy:n vuonna 2003 ostajaryhmälle, jonka muodostivat CapManin hallitsemat rahastot, pääomasijoitusyhtiö Langholm Capital LLP ja yhtiön toimiva johto. Yhtiön nimeksi muutettiin vuonna 2005 Lumene Oy, ja samalla otettiin käyttöön markkinointinimi Lumene Group. Tätä nimeä käytettiin alkuvuoteen 2009 saakka, jolloin otettiin jälleen käyttöön Lumene Oy. CapManin rahastot myivät 12 prosentin osuuden yhtiöstä kesällä 2014 yhtiön johdolle ja Langholm Captalille, joka jo ennestään oli yhtiön pääomistaja. Lumene Group on edelleen rekisteröity yhtiön aputoiminimeksi, mutta sitä käytetään ainoastaan yritysjohdon harjoittamassa talousviestinnässä, kun viitataan koko konserniin tytäryhtiöt mukaan lukien (esim. konsernitilinpäätös).


title: Lumene

text: Lumene Oy toimii kansainvälisillä markkinoilla kahdella tuotemerkillä: "Lumene" (ihonhoito- ja värikosmetiikkatuotteet) ja "Cutrin" (hiuskosmetiikka). Yrityksen liikevaihdosta 90 % tulee yhtiön päämarkkinoilta Suomesta ja muista Pohjoismaista sekä Venäjältä ja USA:sta. Noin 50 % liikevaihdosta tulee kansainvälisiltä markkinoilta. Lumene Oy:llä on tytäryhtiöt Venäjällä ja Yhdysvalloissa.


title: Lumene

text: Lumene- ja Cutrin-tuotteet kehitetään ja valmistetaan Suomessa, Espoon Kauklahdessa.


title: Sigrun Wodars

text: Sigrun Wodars (s. 7. marraskuuta 1965) on saksalainen juoksija, jonka päälajina oli 800 metriä, mutta hän juoksi myös 400 metriä. Hän on vuoden 1988 olympiavoittaja ja vuoden 1987 maailmanmestari ajalla 1.55,26. Hänen viimeinen tittelinsä on vuoden 1990 Euroopanmestaruuskilpailujen voitto.


title: Sandra Roelofs

text: Sandra Saakašvili-Roelofs (s. 23. joulukuuta 1968) on Georgian entisen presidentin Mikheil Saakašvilin hollantilaissyntyinen puoliso.


title: Sandra Roelofs

text: Sandra Roelofs syntyi Terneuzenissa, Alankomaissa. Hän valmistui Institute of Foreign Languagesta Brysselistä ja International Institute of Human Rightsta Strasbourgista. Roelofs ja Mikheil Saakašvili tapasivat vuonna 1993 Strasbourgissa, ja myöhemmin he muuttivat New York Cityyn, jossa Roelofs oli töissä Columbian yliopistossa. Vuonna 1996 pariskunta muutti Georgiaan, jossa Roelofs oli töissä Punaisessa Ristissä ja Alankomaiden konsulaatissa Tbilisissä.


title: Sandra Roelofs

text: Roelofsin kotikieli on hollanti mutta hän puhuu sujuvasti ranskaa, englantia, saksaa, venäjää ja georgiaa. Pariskunnalla on kaksi poikaa, Edward ja Nikoloz.


title: Christine Wachtel

text: Christine Wachtel (s. 6. tammikuuta 1965 Altentreptow) on saksalainen juoksija, jonka päälajina oli 800 metriä. Hän oli vuoden 1988 olympialaisissa hopealla häviten ainoastaan harjoittelupartnerilleen Sigrun Wodarsille. Wachtel on 166 cm pitkä ja kilpailu-uransa aikana hän painoi 66 kilogrammaa. Uransa jälkeen hän on johtanut pizzeriaa Neubrandenburgissa.


title: Ahlstrom

text: Ahlstrom Oyj (vuoteen 2001 A. Ahlström Osakeyhtiö) oli suomalainen kuitumateriaaleja valmistava yritys. Vuonna 2017 Ahlstrom fuusioitui ruotsalaisen kuituyritys Munksjön kanssa Ahlstrom-Munksjöksi.


title: Ahlstrom

text: Ahlstrom Oyj syntyi vuonna 2001 silloisen A. Ahlström Osakeyhtiön jakautuessa kolmeksi uudeksi yhtiöksi. Ahlstrom Oyj:lle siirtyi jakautumisessa A. Ahlström Osakeyhtiön teollinen liiketoiminta. Kaksi muuta uutta yhtiötä olivat sijoitusyhtiö Ahlström Capital Oy ja perheyhtiö A. Ahlström Osakeyhtiö. Alkuperäinen A. Ahlström Osakeyhtiö oli perustettu vuonna 1908 jatkamaan Antti Ahlströmin 1800-luvun puolivälissä aloittamaa liiketoimintaa. Ennen listautumistaan pörssiin vuonna 2006 yhtiö oli kokonaan Ahlströmin suvun omistama perheyhtiö.


title: Ahlstrom

text:
A. Ahlström Oy:n juuret ulottuvat vuoteen 1851, jolloin Antti Ahlström (1827–96) aloitti liikemiesuransa. Jo alussa hän oli monialayrittäjä: talo eli maanviljelyn lisäksi jauhomyllyn, saviastiatehtaan, pienen lumppupaperitehtaan ja osin omistetun sahan tuotoilla. Vuosina 1866–74 Ahlström panosti voimakkaasti laivanvarustamiseen, josta kerätyt pääoman hän kuitenkin sijoitti maalle, yhteen sahaan ja neljään ruukkiin. 1880- ja 1890-luvuilla Ahlström hankki omistukseensa sahoja ja rautaruukkeja, joista jälkimmäiset erikoistuivat jatkojalostustuotteisiin. Antti Ahlströmin kuollessa 1896 hänen omistuksessaan oli kaikkiaan neljätoista sahaa ja neljä ruukkia.
Antti Ahlströmin kuoleman jälkeen liiketoimintaa alkoi johtaa hänen puolisonsa Eva Ahlström (1848–1920). Häntä pidetään Suomen ensimmäisenä naispuolisena teollisuusjohtajana.


title: Ahlstrom

text: Vuosiksi 1908–31 konsernin otti johtoonsa Antin ja Evan vanhin poika, myöhempi vuorineuvos Walter Ahlström. Hänen kuollessaan joulukuussa 1931 Ahlström-konserni oli Ahlstromin mukaan Suomen suurin teollisuusyritys. Sillä oli yli 30 tuotantoyksikköä ja yli 5 000 työntekijää. Walter Ahlströmin aikana pääasiallisesti sahayritys muuttui kemiallista ja mekaanista metsäteollisuutta, konepajoja ja lasitehtaita sisältäväksi monialayritykseksi. Walter Ahlströmin aikana yritys sai muodon, jonka se säilytti suurin piirtein muuttumattomana yli puoli vuosisataa.


title: Ahlstrom

text: Ensimmäisen maailmasodan aikana sahatavaran vienti Suomesta romahti, mutta talouden elvyttyä Ahlström pääsi erinomaisiin tuloksiin, paljolti kiitos sotavuosien aikana varastoimansa puutavaran ansiosta. 1917 yritys osti lasiyritys Iittalan. Sodan jälkeen alkoi paperintuotanto; 1921 yrityksellä oli neljä modernia sellutehdasta ja Varkaudessa juuri toimintansa aloittanut Euroopan suurin paperitehdas. Vielä Walter Ahlströmin aikana Suomessa yleisesti siirryttiin mekaanisesta puunjalostuksesta kemialliseen, yleensä paperinvalmistukseen.


title: Ahlstrom

text: Yhtiöllä oli Varkauden Pirtinniemessä A. Ahlströmin Varkauden konepaja , joka oli siirretty Varkauden telakan yhteyteen.


title: Ahlstrom

text: Sodan päättyessä Ahlströmin palveluksessa oli 11 000 työntekijää.


title: Ahlstrom

text: 1937 valmistui yrityksen pääkonttoriksi Helsinkiin Walter Jungin suunnittelema Teollisuuspalatsi. Sen alakerrassa Eteläesplanadilla alkoi toimia Aino Aallon, Alvar Aallon ja Dora Jungin sisustama ravintola Savoy.


title: Ahlstrom

text: Toisen maailmansodan jälkeen yrityksen kemiallinen puunjalostus keskittyi Varkauteen ja mekaaninen Karhulaan. 1950 luvulla myös Iittalan lasitehdas saavutti mainetta, suomalaisten lasimuotoilijoiden Tapio Wirkkalan ja Timo Sarpanevan saadessa tunnustusta kerta toisensa jälkeen Milanon Triennaaleilla.


title: Ahlstrom

text: Ahlström osti enemmistön italialaisesta paperitehtaasta Cartiere Giacomo Bosso S.p.A.:sta vuonna 1963. 1970–luvulla nähtiin panostusta muun muassa lasivillatuotantoon. 1979 Ahlström hankkikin omistukseensa Saksan Osnabrückissä sijaitsen Kämmererin paperitehtaan. Edelleen 1980–luvulla Ahlströmin painopiste siirtyi sanoma- ja aikakauslehtipaperista erikoispapereihin. Ja 1987 konepajatuotteiden osuus yrityksen liikevaihdosta ylitti kaikki muut tuotteet, mukaan lukien puujalosteet. Samana vuonna Ahlström rakensi Etelä-Koreaan autoteollisuuden tarpeisiin erikoispaperia tuottavan paperitehtaan, nousten näissä tuotteissa yhdeksi maailman johtavaksi valmistajaksi. 1991 Saksan markkinat laajenivat, kun yhtiö osti sieltä vielä uuden, kierrätettyä tapettipaperia valmistavan tehtaan.


title: Ahlstrom

text: 1996 muodostettiin Ahlstrom Paper Group. Kahden ranskalaisen yrityksen osto teki Ahltrömista yhden maailman suurimmista valmistajista erikoispapereissa, lasikuidussa ja suorakuituisissa tuotteissa..


title: Ahlstrom

text: Konserni jaettiin 30. kesäkuuta 2001 kolmeksi uudeksi erilliseksi yhtiöksi. Teollisen liiketoiminnan ytimen muodosti Ahlstrom Oyj, joka listautui Helsingin pörssiin vuonna 2006. Kaksi muuta yhtiötä, sijoitusyhtiö Ahlström Capital Oy ja perheyhtiö A. Ahlström Osakeyhtiö, joka vastasi perheyrityksen kiinteistöistä jäivät Ahlströmin suvun omistukseen.


title: Ahlstrom

text: A. Ahlströmin omistuksessa olivat ennen Varkauden paperitehdas ja muu sen yhteydessä oleva metsäteollisuus sekä Kauttuan paperitehdas kokonaisuudessaan. Myös Korkeakosken kartonkitehdas Karhulassa ja osa Sunilan sellutehtaasta kuuluivat A. Ahlströmille. Varkauden metsäteollisuus myytiin vuonna 1987 Enso Gutzeitille. Kauttuan paperitehdas myytiin Jujo Thermalille.


title: Ahlstrom

text: Karhulan kartonkitehdas oli Ahlstromiin kuuluvan hylsykartonkeja valmistavan Alcore-yhtiön omistuksessa. Myöhemmin amerikkalainen Sonoco ja Alcore yhdistivät toimintansa Sonoco-Alcore-yhtiöksi, jonka Sonoco on lunastanut kokonaan itselleen.


title: Ahlstrom

text: Sunilan sellutehtaan omistaja on eri omistusjärjestelyjen jälkeen, vuodesta 2009 alkaen Stora Enso Oyj.


title: Ahlstrom

text: Ahlstrom Oyj:n edeltäjä A. Ahlström Osakeyhtiön Karhulan konepaja valmisti ennen myös paperi- ja kartonkikoneita sekä muita paperi- ja selluteollisuuden laitteita, mutta myi nämä liiketoiminnat Valmetille (1987) ja itävaltalaiselle Andritz AG:lle (2001). Pumppuja ja sekoittimia valmistanut Ahlström Pumput -yksikkö myytiin sveitsiläiselle Sulzerille (2000).


title: Ahlstrom

text: Eräs Karhulan konepajan tuotteista oli nk. Karhulan A-tela, joka kehitettiin 1960-luvun lopussa. Ahlström myi lisenssin telaan amerikkalaiselle Farrellille 1970-luvulla.


title: Ahlstrom

text: Ahlströmin valmistamia paperi- ja kartonkikoneita Suomessa:Myös muut Tervakosken vuoden 1948 jälkeen valmistuneet paperikoneet ovat Ahlströmin toimittamia.


title: Ahlstrom

text: Ahlströmin tehdastekniikkaa käyttäviä tuotantolaitoksia:


title: Ahlstrom

text: A. Ahlström OsakeyhtiöAhlstrom Oyj


title: Aivokammio

text: Aivokammiot () eli aivoventrikkelit ovat neljä aivojen sisällä sijaitsevaa aivo-selkäydinnesteen täyttämää onteloa, jotka ovat yhteydessä toisiinsa. Isoaivopuoliskojen sisällä sijaitsevat vasen ja oikea sivukammio (), joita nimitetään myös yhteisnimityksellä sivukammiot. Sivukammiot ovat kaarenmuotoisia ja ne ovat yhteydessä aivojen keskiviivassa väliaivojen alueella sijaitsevaan rakomaiseen kolmanteen aivokammioon (), joka puolestaan on kapean tiehyen, aivonesteviemärin (aquaeductus mesencephali, aquaeductus cerebri), välityksellä yhteydessä pikkuaivojen alla sekä ydinjatkeen sisällä sijaitsevaan neljänteen aivokammioon (). Neljäs aivokammio jatkuu kapeana selkäytimen keskuskanavana.


title: Aivokammio

text: Aivokammiot tuottavat jatkuvasti aivo-selkäydinnestettä ("liquour cerebrospinalis") eli likvoria, joka kulkeutuu aivojen ja selkäytimen alueelle, toimii iskunvaimentimena sekä osallistuu aineenvaihduntaan mm. ravitsemalla hermosoluja. Likvoria syntyy pääasiassa sivukammioissa suodattumalla niiden pinnan suonipunoksissa ("plexus choroideus") kiertävästä verestä. Sivukammioista likvori kulkeutuu kolmanteen aivokammioon ja edelleen aivonesteviemärin kautta neljänteen aivokammioon. Neljännessä aivokammiossa sijaitsevista pienistä aukoista neste virtaa aivoja ja selkäydintä ympäröivän lukinkalvon (arachnoidea) alaiseen laaja-alaiseen, kapeaan tilaan, lukinkalvononteloon eli subaraknoidaalitilaan - aivot ja selkäydin tavallaan siis "kelluvat" jatkuvasti likvorissa. Tästä tilasta likvor imeytyy takaisin verenkiertoon kulkemalla ensin lukinkalvonjyväsistä eli araknoidaalivilluksista kovakalvon veriviemäreihin. Likvorin kokonaismäärä on aikuisella noin 120 ml ja sitä erittyy sekä imeytyy vuorokaudessa noin 500 ml.


title: Aivokammio

text: Jos likvorin kierto häiriytyy syystä tai toisesta, aivokammioihin kerääntyy ylimäärin nestettä ja pääkallon sisäinen paine nousee. Seurauksena on hydrokefalia eli vesipäisyys. Syitä tähän on monia: synnynnäiset epämuodostumat, nestekierron estävät kasvaimet ja erilaiset arpeutumat ovat yleisiä. Pienellä lapsella tila ei ole kovin vakava, koska kallon luut eivät ole vielä liittyneet toisiinsa vaan ne voivat antaa periksi. Aikuisella sen sijaan kallon luut eivät anna periksi, mutta sen sijaan aivokudos alkaa painua kasaan. Erityisesti aivonesteviemäri on kapeana rakenteena altis tukoksille.


title: EBU

text: EBU tarkoittaa seuraavia asioita:


title: Typhoon

text: Typhoon voi tarkoittaa ainakin seuraavia asioita:


title: Arno (joki)

text: Arno on joki Keski-Italiassa, Toscanan maakunnassa. Joki saa alkunsa Falteronavuorelta 1 385 metrin korkeudesta. Aluksi se virtaa etelään, mutta kääntyy länteen Arezzon lähellä ja virtaa läpi Firenzen, Empolin ja Pisan ja laskee lopulta Tyrrhenanmereen. Joella on pituutta 241 kilometriä. Sen sivujokia ovat muun muassa Sieve (60 km) ja Bisenzio (49 km).


title: Arno (joki)

text: Arnon virtaama on epäsäännöllinen. Kohdassa, jossa joki jättää Apenniinit, virtaama vaihtelee 0,56 kuutiometristä 3 540 kuutiometriin sekunnissa. Viimeisin suuri tulva oli vuonna 1966, jolloin vesi teki tuhojaan historiallisessa Firenzessä. Virtaama nousi 4 500 kuutiometriin, kun vettä oli satanut 437,2 mm Badia Agnanossa ja 190 mm Firenzessä yhden vuorokauden aikana. Firenzestä yläjuoksun suuntaan rakennetut padot ovat helpottaneet tilannetta, mutta tulvat ovat yhä suuri uhka historiallisen Firenzen nähtävyyksille.


title: Warschauer Straßen rautatieasema

text: Warschauer Straßen rautatieasema on asema Berliinin kaupunkirata- ja metroverkoilla. Siellä kohtaavat toisensa S3, S5, S7, S75 ja S9 sekä U1. Aseman yhteydessä sijaitsevat myös pikaraitiotielinjojen M10 ja M13 päätepysäkit. East Side Gallery on kävelymatkan päässä asemalta.


title: Warschauer Straßen rautatieasema

text: Maan päällä sijaitseva metroasema avattiin vuonna 1902, mikä tekee siitä yhden kaupungin ensimmäisistä metroasemista. Se oli ainoa U1:n Itä-Berliinissä sijainnut asema ja vuonna 1961 se suljettiin Berliinin muurin rakennustöiden vuoksi. Se avattiin uudelleen vuonna 1996, jolloin siihen tehtiin myös mittavat uudistukset. Metroasemalle on hissi, mutta S-Bahnin junat sijaitsevat melko kaukana metroasemasta.


title: Tromsø IL

text: Tromsø Idrettslag on jalkapalloseura Tromssasta, Norjasta. Seuran miesten edustusjoukkue pelaa maan korkeimmalla sarjatasolla Eliteserienissä.


title: Tromsø IL

text: Seura perustettiin 15. syyskuuta 1920 nimellä "Tromsø Turnforenings Fotballag". Ensimmäinen ottelu IF Skarpia vastaan päättyi maalittomaan tasapeliin. Tromssa alkoi pikkuhiljaa saavuttaa menestystä ja vuonna 1927 se voitti aluemestaruuden. Vuonna 1930 seura vaihtoi nimensä nykyiseen muotoonsa, mutta vain väliaikaisesti, ja vuonna 1931 nimeksi tuli "Tor". Samana vuonna joukkue voitti Pohjois-Norjan cupin, mikä oli tuohon aikaan suurin mahdollinen saavutus pohjoisnorjalaiselle joukkueelle. Vuoden kuluttua seura vaihtoi jälleen nimeään, tällä kertaa pysyvästi nykyiseen muotoonsa. Joukkueen menestys jatkui vuosikymmenen mittaan, ja se voitti alueellisen mestaruuden 1930-luvulla neljästi ennen kuin toinen maailmansota alkoi ja jalkapalloa ei pelattu.


title: Tromsø IL

text: Sodan jälkeen Tromssa jatkoi menestyskulkuaan ja heti vuonna 1946 se voitti jälleen aluemestaruuden ja vuonna 1949 se toisen kerran historiansa aikana Pohjois-Norjan cupin. Vuosina 1950–1954 joukkue voitti vielä viisi aluemestaruutta ennen kuin pääsi mukaan varsinaiseen Norjan sarjasysteemiin. Vielä tuolloinkaan pohjoisen joukkueet eivät kuitenkaan voineet nousta korkeimmalle sarjatasolle. 1956 joukkue voitti vielä viimeisen kerran Pohjois-Norjan cupin mestaruuden. Vuodesta 1963 lähtien pohjoisen joukkueet saivat ottaa osaa Norjan cupiin, Tromssa osallistui ensimmäisen kerran vuotta myöhemmin ja selviytyi toiselle kierrokselle. Samalla vuosikymmenellä Alfheim Stadionille tuli nurmikenttä.


title: Tromsø IL

text: 1970-luvulla Tromssa pelasi vuoroin kakkos- ja vuoroin kolmosdivisioonassa, eikä kyennyt vakiinnuttamaan sarjapaikkaansa kuin vasta vuonna 1983. Vuonna 1985 joukkue sijoittui divisioonassa toiseksi ja eteni nousukarsintojen kautta ensimmäistä kertaa historiansa aikana korkeimmalle sarjatasolle. Ensimmäinen kausi pääsarjassa sujui heikosti, mutta samana vuonna joukkue voitti Norjan cupin mestaruuden. Myöhemmin Tromssan valmentajaksi tuli sittemmin Ruotsin MM-pronssiin johdattanut Tommy Svensson ja joukkue saavutti hopeaa ja pronssia vuosina 1989 ja 1990. Vuonna 1996 Tromssa voitti historiansa toisen Norjan cupin. 1990-luvun loppupuolen ajan Tromssa oli kuulunut Tippeligaenin häntäpään joukkueisiin ja monesti välttänyt täpärästi putoamisen, mutta vuonna 2001 se sijoittui sarjassa viimeiseksi, mikä tiesi putoamista divisioonatasolle 16 vuoden tauon jälkeen. Heti seuraavalla kaudella joukkue kuitenkin voitti 1. divisioonan mestaruuden ja nousi takaisin liigaan.


title: Tromsø IL

text: Tromsø pelasi vuosina 2003–2007 vaihtelevalla menestyksellä Tippeligaenissa sijoittuen parhaimmillaan neljänneksi ja huonoimmillaan kymmenenneksi. Kaudella 2008 nuori Steinar Nilsen luotsasi joukkueen mestaruuspronssille. Kaudella 2011 joukkue taisteli mestaruudesta, mutta joutui lopulta taipumaan Moldelle. Kaudella 2012 Tromssa hävisi Norjan cupin loppuottelussa alasarjajoukkue IL Høddille. Kausi 2013 oli joukkueelta täysi pannukakku ja 15. sija tiesi Tromssan 11 perättäisen pääsarjakauden putken päättymistä. Seuraavana vuonna kuitenkin Tromssa nousi Norjan pääsarjaan sijoittuen toiseksi 10 pistettä Sandefjordin takana.


title: Tromsø IL

text: Tromssassa on vuosien varrella pelannut myös lukuisia suomalaisia pelaajia:


title: Arola

text: Arola voi tarkoittaa:


title: Arran

text: Arran (gaeliksi "Eilean Arainn") on saari Skotlannin länsirannikolla Pohjois-Ayrshiren alueella, lähellä Clyde-joen suuta. Vuonna 2011 saarella eli 4 629 asukasta. Sieltä on säännöllinen lauttayhteys Glasgow'hun. Saaren pohjoisosassa on korkeita mäkiä ja vuoria, korkeimpana 874 metrin korkuinen Goat Fell. Saaren keskuskylä on Brodick.


title: Arran

text: Arranilla on kiviympyröitä ja hiidenkiviä, jotka kertovat neoliittisestä asutuksesta. Viikingit hyökkäilivät saarelle säännöllisesti vuodesta 800 alkaen usean sadan vuoden ajan, ja saari oli vuoroin heidän, vuoroin kelttien ja skotlantilaisten hallussa. Vuoden 1263 taistelussa skotlantilaiset voittivat norjalaiset, ja saari alkoi siirtyä selvemmin skotlantilaisille. Seuraavina vuosisatoina saaren hallinnasta taistelivat englantilaiset ja Skotlannin eri mahtisuvut.


title: Arran

text: Nykyisin Arranissa on viskitislaamo ja panimo.


title: Dagerrotypia

text: Dagerrotypia, dagerrotyyppi tai daguerrotypia on 1830-luvulla kehitetty varhainen valokuvausmenetelmä. Dagerrotypiassa kuva muodostuu valoherkälle hopeapinnoitteiselle huolellisesti kiillotetulle kuparilevylle. Valotetulle levylle tallentunut kuva saadaan näkyviin elohopeahöyryillä, ja se kiinnitetään suolaliuoksella. Menetelmän kehittivät ranskalaiset Louis Daguerre ja Joseph Nicéphore Niépce.


title: Dagerrotypia

text: Dagerrotypiassa kuva muodostuu valoherkälle hopeapinnoitteiselle huolellisesti kiillotetulle kuparilevylle. Valotetulle levylle tallentunut kuva saadaan näkyviin elohopeahöyryillä, ja se kiinnitetään suolaliuoksella. Dagerrotypiat ovat positiiveja, eikä prosessissa synny negatiivia, josta voisi ottaa vedoksia. Kuvattu kohde tallentuu peilikuvana.


title: Dagerrotypia

text: Dagerrotypiakuvat ovat kosketusherkkiä, minkä vuoksi ne suljetaan yleensä lasikantiseen koteloon, joka on täytetty suojakaasulla (typellä) hapettumisen estämiseksi. Oikein suojattu dagerrotypiakuva kestää hyvin aikaa. Kuvan katselukulma on pieni, ja dagerrotypia näkyykin oikeassa positiivimuodossaan vain tietystä suunnasta tarkasteltuna.


title: Dagerrotypia

text: Dagerrotypiamenetelmä vaatii paljon valoa, ja käytettyjen kuvalevyjen herkkyys oli huono, mikä johti pitkiin, jopa minuuttien valotusaikoihin. Kuvattaessa muotokuvia käytettiin usein erityistä tuolia, joka oli varusteltu niskatuella liike-epäterävyyden estämiseksi. Valokuvausvälineiden koon ja kemikaalien vaativuuden takia dagerrotypioita otettiin useimmiten sisätiloissa, joissa valaistusta voitiin kontrolloida, mutta menetelmän kehittyessä huippuunsa myös maisema- ja kaupunkinäkymiä kuvattiin.


title: Dagerrotypia

text: Menetelmän kehittivät yhteistyössä ranskalaiset Louis Daguerre ja Joseph Nicéphore Niépce. Niépcen kuoltua 1833 Daguerre jatkoi kehitystyötä yksin ja julkisti keksintönsä lopulta 19. elokuuta 1839.


title: Dagerrotypia

text: Daguerren lanko Alphonse Giroux valmisti vuonna 1839 maailman ensimmäisen kaupallisesti valmistetun dagerrotypiakameran.


title: Dagerrotypia

text: Ranskan tiedeakatemia osti Daguerrelta oikeudet keksintöön ja vapautti sen koko maailman käyttöön. Louis Daguerre ja Niépcen poika saivat kumpainenkin palkkiokseen valtioneläkkeen. Patenttivapaa menetelmä levisi nopeasti ympäri maailman, myös Suomeen, jossa Henrik Cajander otti ensimmäisen dagerrotypian Turussa 1842. Eugène Delacroix julisti: "tästä päivästä lukien maalaustaide on kuollut.


title: Dagerrotypia

text: Dagerrotypiamenetelmä oli laajassa käytössä Euroopassa (ei Britteinsaarilla), ja Yhdysvalloissa toistakymmentä vuotta 1800-luvun puoliväliin saakka, minkä jälkeen sen korvasivat muut halvemmat tai monistettavissa olevat menetelmät, kuten "kalotypia" (1841), "ambrotypia" (1854), "ferrotypia" (1856) tai "kollodiomenetelmä" (1851). Nämä kaikki poistuivat käytöstä, kun Kodak kehitti nykyaikaisen nitroselluloosapohjaisen gelatiiniemulsiofilmin 1889.


title: Dagerrotypia

text: Dagerrotypiamenetelmä elää harvalukuisen valokuvausharrastajien joukon keskuudessa edelleen.


title: Ähtärin eläinpuiston rautatie

text: Ähtärin eläinpuiston rautatie oli kapearaiteinen rautatie, joka yhdisti toisiinsa Ähtärin eläinpuiston sekä Kotieläinpuiston. Rautatien raideleveys oli 600 millimetriä, ja se avattiin liikenteelle 1980-luvun alussa. Liikennettä hoidettiin muutaman veturin ja vaunun voimin. Liikennepaikkoja noin kahden kilometrin mittaisella radalla oli kolme: Eläinpuistossa, Moksun kotieläinpuistossa ja pysäköintialueella. Ratalinja oli ns. "point–to–loop" -rata, eli radan toisessa päässä oli pieni kolmiraiteinen ratapiha, ja toisessa päässä oli paluusilmukka.


title: Ähtärin eläinpuiston rautatie

text: Radan liikenne ei kuitenkaan ollut kovin kannattavaa, ja 1990-luvun lopulla liikenne väheni. Kesällä 1999 rautatiellä ei liikennöity lainkaan, ja toiminta loppui kokonaan vuonna 2002. Tämän jälkeen rata katkaistiin Seikkailumaan pysäköintialueen kohdalta, ja rata kalustoineen pantiin myyntiin.


title: Ähtärin eläinpuiston rautatie

text: Vuonna 2005 närpiöläinen Robert Sand hankki omistukseensa rautatien raidemateriaalin, ja rautatie purettiin lopullisesti. Raidemateriaali siirrettiin maantiekuljetuksena Närpiön Pirttikylään Sandin maatilalle, jonne Sand on rakentamassa yksityistä kapearaiteista rautatietä. Vuonna 2008 Sand hankki omistukseensa myös Ähtärin liikkuvan kaluston. Uusi Robert Sands Järnväg eli RSJ valmistui vielä saman vuoden aikana Närpiöön.


title: Ähtärin eläinpuiston rautatie

text: Moottorivetureita oli kolme:


title: Ähtärin eläinpuiston rautatie

text: Viimeksi mainittua käytettiin varaveturina ja joskus satunnaisesti vaihtotyöhön. Vetureihin asennettiin höyryveturia muistuttava erillinen ulkokuori.


title: Ähtärin eläinpuiston rautatie

text: Pedershaab-veturi palautettiin Jokioisten Museorautatielle ja varastoitiin. Veturiin Ähtärissä lisätty ja sen mukana Museorautatien omistukseen tullut höyryveturia matkinut lisäkuori luovutettiin eräälle harrastajalle samaan tarkoitukseen. Veturi on kuorta poistettaessa tullutta muutamaa sähkövikaa ja perushuoltoa vaille ajokuntoinen. Radan vaunut sijoitettiin muutamaksi vuodeksi leikkimökeiksi eläinpuiston alueelle.


title: Ähtärin eläinpuiston rautatie

text: Talvella 2010 koko Ähtärin eläinpuiston rautatien alkuperäinen oma kalusto on Robert Sandin hallussa, vain Jokioisten museorautatieltä lainattu Haukkasuon Pedershaab oli pitkään Humppilassa. Nykyisin (2014) veturi on kunnostettu ajokuntoon ja siirretty Aitonevan turvetuotantomuseoon jonne ollaan rakentamassa museorataa.


title: Jaakko Kailajärvi

text: Jaakko Rafael Kailajärvi (s. 1. heinäkuuta 1941 Tampere) on suomalainen entinen painonnostaja.


title: Jaakko Kailajärvi

text: Kailajärvi oli ensimmäinen suomalainen painonnostaja, joka teki maailmanennätyksen. Hän nosti 1. heinäkuuta 1962 tempauksessa 143,5 kg ja paransi 82,5 kg:n sarjan maailmanennätystä 1,0 kilogrammalla. Myöhemmin saman vuoden syksyllä hän paransi ennätystä 146,5 kilogrammaan. Kailajärvi osallistui uransa aikana neljiin olympiakisoihin, mutta olympiamitaleita hän ei saavuttanut. Sijoitukset olivat Tokiossa 1964 yhdeksäs (82,5 kg:n sarja), Méxicossa 1968 viides (90 kg:n sarja) ja Münchenissä 1972 kahdeksas (90 kg:n sarja). Montréalissa 1976 hän jätti urakkansa kesken. MM-kisoissa hän voitti 90 kg:n painoluokassa tempauksen hopeaa Münchenin olympialaisten yhteydessä 1972 ja pronssia Manilassa 1974.


title: Jaakko Kailajärvi

text: EM-kisoissa Kailajärvi voitti 90 kg:n sarjassa tempauksen Euroopan mestaruuden vuonna 1968. Lisäksi hän voitti vuonna 1962 yhteistuloksen pronssia sekä 1972 tempauksen hopeaa ja työnnön pronssia. Pohjoismaiden mestaruuksia hän voitti neljä vuosina 1962–1975 ja Suomen mestaruuksia yhdeksän vuosina 1960–1976. Hän teki uransa aikana yhteensä 27 SE-tulosta.


title: Jaakko Kailajärvi

text: Tampereen Kisaveikkoja ja Tampereen Pyrintöä urallaan edustanut Kailajärvi on toiminut Suomen Painonnostoliiton päävalmentajana vuosina 1976–1992 sekä johtokunnan jäsenenä toistakymmentä vuotta. Hänen veljistään Jouni ja Jorma Kailajärvi ovat myös menestyneet painonnostajina. Pro Urheilu-palkinnon Kailajärvi sai vuonna 2009.


title: Jaakko Kailajärvi

text: Nykyään Kailajärvi on jääkiekkojoukkue Tapparan fysiikka- ja voimavalmentaja. Hän on toiminut tehtävässä yli 20 vuotta, 1990-luvulta lähtien.


title: Ebeneser

text: Ebeneser, myös eben-ezer, apu-kivi, oli israelilaisten leiripaikka, kun he taistelivat filistealaisia vastaan. Tapahtumaa on kuvattu Raamatussa 1. Samuelin kirjan 4. luvussa. Sanaa on nykyisin käytetty lastenseimien ja erilaisten kristillisten armeliaisuuslaitosten nimissä., ja se on myös henkilönimi.


title: Ebeneser

text: Esimerkkejä:


title: Samuel

text: Samuel (, , ) oli Raamatun mukaan muinaisen Israelin kansan uskonnollinen ja poliittinen johtaja noin vuonna 1100 eaa., tuomarien ajan lopulla ja kuningasajan alussa. Hänestä kerrotaan Ensimmäisessä Samuelin kirjassa, varsinkin sen alkupuolella.


title: Samuel

text: Nimestään huolimatta Raamatun Samuelin kirjat eivät voi olla Samuelin kirjoittamia, sillä jo Ensimmäisessä Samuelin kirjassa kerrotaan hänen kuolemastaan. Todennäköisesti ne on, kuten muutkin Vanhan testamentin kirjat Joosuasta Kuningasten kirjoihin, kirjoitettu nykyiseen muotoonsa vasta satoja vuosia myöhemmin, joskin lähteenä on käytetty vanhemman historiankirjoituksen traditiota.


title: Samuel

text: Rabbiinisessa kirjallisuudessa Samuelia pidetään samalla kertaa viimeisenä muinaisen Israelin tuomareista ja ensimmäisenä Israelin maassa vaikuttaneena profeettana. Täten hänen toimintansa sijoittui kahden aikakauden taitekohtaan. Ensimmäisen Samuelin kirjan mukaan Samuel myös voiteli Israelin kaksi ensimmäistä kuningasta, Saulin ja Daavidin.


title: Samuel

text: Samuelin äiti oli Hanna ja isä Elkana. Kertomuksen alussa Hanna oli pitkään lapseton ja hedelmätön, mutta rukoili Jumalalta lasta. Pappi Eeli, joka istui pyhäkön edessä Silossa ja kuuli hänen rukoilevan itkien, luuli ensin hänen olevan juovuksissa, mutta ymmärsi pian, ettei niin ollut ja mikä hänellä oli mielessään. Silloin myös Eeli rukoili hänen puolestaan. Pian sen jälkeen Hanna tulikin raskaaksi ja synnytti seuraavan vuoden alussa pojan ja antoi tälle nimen Samuel, joka tarkoittaa "Jumalan nimi" tai "Jumala on kuullut". Kun poika oli vielä pieni, Hanna luovutti hänet pyhäkköön Eelin kasvatettavaksi.


title: Samuel

text: Eräänä yönä nuoruudessaan, Josephuksen mukaan 12-vuotiaana, Samuel kuuli äänen kutsuvan häntä nimeltä. Ensin hän luuli Eelin puhuttelevan häntä, mutta tämä kielsi niin tehneensä ja käski hänen mennä takaisin nukkumaan. Kun tämä oli toistunut kolme kertaa, Eeli tuli vakuuttuneeksi, että Jumala oli puhutellut Samuelia, ja neuvoi tätä vastaamaan: "Puhu, Herra, palvelijasi kuulee", jos sama vielä toistuu. Kuullessaan äänen vielä kerran kutsuvan hän vastasikin niin. Tällöin Jumala ilmoitti, että Hän oli tuominnut Eelin suvun ikuisiksi ajoiksi, koska Eeli ei ollut pitänyt poikiaan kurissa, kun he olivat pilkanneet Jumalaa. Aamulla Eeli kysyi Samuelilta, minkä sanoman hän oli saanut. Kuultuaan Samuelin saaman viestin, Eeli vastasi: "Hän on Herra, hän tehköön, minkä hyväksi näkee." Pian koko Israelin kansa tunnusti Samuelin profeetaksi.


title: Samuel

text: Nuoruudessaan Samuel asui Silossa. Siihen aikaan filistealaiset ryhtyivät sotaan israelilaisia vastaan ja saavuttivat suuren voiton Eben-Eserin taistelussa. Israelilaiset joutuivat heidän alaisuuteen, ja he ryöstivät myös liiton arkin. Samassa taistelussa kuolivat myös Eelin kaksi poikaa.


title: Samuel

text: Israelilaiset saivat liiton arkin takaisin jo 7 kuukauden kuluttua, mutta joutuivat olemaan filistealaisten vallan alaisuudessa 20 vuotta. Tähän mennessä Samuel oli tullut jo tullut tunnetuksi profeettana. Hän kutsui kansan koolle Mispaan. Filistealaisten ruhtinaat lähtivät heitä vastaan, mutta nyt israelilaiset voittivat heidät. Tämän jälkeen Samuel toimi myös Israelin tuomarina lopun elinaikaansa.


title: Samuel

text: Kun Samuel oli tullut vanhaksi, hän asetti poikansa Israelin tuomareiksi, mutta he osoittautuivat tehtävään kelvottomiksi ottamalla vastaan lahjuksia ja vääristämällä oikeutta. Tällöin kansan vanhimmat toivoivat, että Israeliin saataisiin kuningas ylimmäksi oikeuden jakajaksi, kuten kaikilla muillakin kansoilla oli. Samuel ei hyväksynyt ehdotusta vaan varoitti siitä, että kuninkaan laajat valtaoikeudet kävisivät kansalle sietämättömiksi. Raamatun mukaan Jumala kuitenkin kehotti häntä suostumaan kansan pyyntöön.


title: Samuel

text: Pian tämän jälkeen Saul saapui Samuelin luokse. Tällöin Raamatun mukaan Jumala ilmoitti Samuelille valinneensa tämän kuninkaaksi. Tämän jälkeen Samuel voiteli Saulin kuninkaaksi, ja hänen kuninkuutensa vahvistettiin myöhemmin kansan kokoontuessa Gilgalissa.


title: Samuel

text: Saulin tultua kuninkaaksi Samuel vetäytyi syrjään julkisesta elämästä. Sitä ennen hän kuitenkin piti kansalle vielä pitkän jäähyväispuheen, jossa hän vielä kerran ilmoitti olevansa sitä mieltä, että kuninkaan vaatiminen oli ollut paha teko, mutta sitä ei voinut enää peruuttaa, mutta muutoin oli Jumalan käskyjä vastedes ehdottomasti toteltava.


title: Samuel

text: Tämän jälkeen Samuel lähes vetäytyi syrjään, mutta puuttui valtiollisiin asioihin vielä muutaman kerran. Hän esitti Saulille vaatimuksen, että hänen oli ryhdyttävä sotaan amalekilaisia vastaan ja surmattava heidät kaikki, vieläpä heidän karjansakin. Saul aloittikin sodan ja voitti amalekilaiset, mutta ei surmannut heidän kuningastaan Agagia, ainoastaan vangitsi hänet, eivätkä israelilaiset myöskään surmanneet kaikkea amalekilaisten karjaa vaan ottivat siitä osan itselleen. Tämän vuoksi Samuel moitti Saulia ankarasti tottelemattomuudesta ja surmasi itse Agagin hakkaamalla hänet kappaleiksi. Samuel sai myös Herran sanan, jonka mukaan Saul ei enää kelvannut kuninkaaksi vaan hänen oli etsittävä tilalle uusi kuningas. Tämä joti siihen, että Daavid voideltiin Israelin kuninkaaksi. Saul ei kuitenkaan suostunut luopumaan vallasta, mutta hän tuli kateelliseksi Daavidille ja myös pelkäsi tätä.


title: Samuel

text: Kun Samuel oli kuollut, hänet haudattiin kotipaikkakunnalleen Raamaan. Raamatussa kuitenkin kerrotaan, että vielä hänen kuolemansa jälkeen, erään sodan aikana Saul kerran halusi kuulla hänen neuvojaan ja meni sen vuoksi En-Dorin noitavaimon luokse, joka Mooseksen laissa olevasta kiellosta huolimatta pystyi manaamaan vainajien henkiä. Saul pyysi tätä manaamaan Samuelin, minkä tämä tekikin. Samuelin haamu syytti Saulia häiritsemisestä ja lain rikkomisesta sekä ennusti, että tämä ja koko kansa joutuisi vielä filistealaisten käsiin ja että Saul kuolisi pian. Tämän kuultuaan Saul kauhistui.. Ennustus toteutukin pian.


title: Samuel

text: Deuteronomistiset historioitsijat, jotka kokoonpanivat myös Varhaisempina profeettoina tunnetut kirjat (Vanhan testamentin kirjat Joosuasta Toiseen Kuningasten kirjaan) loivat Samuelista ihannoidun kuvan Joosuan kaltaisena elämää suurempana hahmona. Samuel oli lapsuudestaan saakka pappi, vaikkei kuulunutkaan Leevin heimoon. Samuel oli myös tuomari, joka johtaa sotajuokkoja Tuomarien kirjassa mainittujen edeltäjiensä tavoin ja toimii myös oikeudellisessa virassa. Jakeissa 1. Sam. 12:6-17 hänen kerrotaan pitäneen puhe, joka osoitti hänen toimineen Jumalan lähettämänä tuomarina Israelin pelastamiseksi.. Jakeissa 1. Sam. 9:6-20 hänet kuvataan paikallisena "näkijänä". Deuteronomistiset historioitsijat säilyttivät tämän näkemyksen Samuelista samaan aikaan kun loivat hänestä kuvan "ensimmäisenä profeettana, joka toi esiin Israelin lankeemuksen saattaakseen sen elämään Jumalan kanssa tekemänsä liiton mukaan". Deuteronomistisille historioitsijoille Samuel oli Mooseksen seuraaja ja jatko hänen työtään progeettana, tuomarina ja pappina, mikä tetkee tiedot historiallisesta Samuelista epävarmoiksi.


title: Samuel

text: Jeremiaan kirjan ja erään psalmin mukaan Samuel oli hartaasti omistautunut Jumalalle. Klassinen rabbiininen kirjallisuus pitää häntä lisäksi Mooseksen vertaisena, sillä Jumala puhui suoraan Samuelille, jonka näin ollen ei tarvinnut turvautua tabernaakkeleihin kuullakseen Jumalan sanan. Rabbien mukaan Samuel oli myös erittäin älykäs; hän selitti, että maallikoilla oli laillinen oikeus teurastaa uhrieläimiä, koska Halakha määräsi vain, että pappien oli tuotava veri alttarille. Eelin, jonka monet klassiset rabbit näkevät kielteisessä valossa, kerrotaan reagoineen Samuelin päätelmään niin, että sen oli kyllä myönnettävä olleen sinänsä oikea, mutta hänen mielestään Samuel olisi silti pitänyt teloittaa, koska hän oli uskaltautunut julkilausumaan lakia koskevia käsityksiä kasvattajansa, Eelin läsnä ollessa.


title: Samuel

text: Klassisten rabbien teoksissa Samuel vaikuttaa myös paljon sympaattisemmalta hahmolta kuin Raamatun perusteella: hänen kerrotaan tehneen vuotuisen kiertokäyntinsä siksi, ettei kansan tarvitsisi vaivautua matkustamaan hänen luokseen. Samuelin kerrotaan olleen hyvin rikas ja ottaneen koko omaisuutensa mukaansa kiertokäynneilleen, jottei hänen tarvinnut turvautua kenenkään vieraanvaraisuuteen. Kun Saul joutui Jumalan epäsuosioon, Samuelin kuvataan valittaneen katkerasti ja vanhenneen ennen aikojaan.


title: Samuel

text: Evankeliset kristityt pitävät Samuelia profeettana, tuomarina ja Israelin viisaana johtajana, joka esikuvallisella tavalla sitoutui toteuttamaan Jumalan antamat tehtävät. Ortodokisessa kirkossa hänen muistopäivänsä on 20. elokuuta. Armenian apostolinen kirkko muistelee häntä yhtenä pyhistä esi-isistä 30. heinäkuuta. Koptilaisessa kirkossa profeetta Samuelin kutsumuksen muistopäivä on Paoni-kuun 9. päivänä.


title: Samuel

text: Myös muslimit kunnioittavat Samuelia profeettana ja näkijänä. Koraanin 2. suurassa sanotaan:


title: Samuel

text: Vaikka tässä ei Samuelia mainita nimeltä, tämän katsotaan tarkoittavan Samuelia. Abdullah Ysuf Ali selittää, tässä tarkoitettavan, että hänen aikanaan Israel kärsi paljosta sisäisestä turmeluksesta ja ulkoisista vastoinkäymisistä. Filistealaiset tekivät suuren hyökkäyksen ja voittivat Israelin suorittaen suuren joukkoteurastuksen. Sen sijaan että olisivat luottanee uskoonsa, omaan arvoonsa ja yhteenkuuluvuuteensa, ottivat mukaan pyhimmän omaisuutensa, Liiton arkun, jotta se auttaisi heitä taistelussa. Mutta vihollinen valtasi sen, vei sen pois ja piti sitä hallussaan seitsemän kuukautta. Israelilaiset unohtivat, ettei pahuutta voinut kätkeä pyhäinjäännöksen taakse. Eikö pyhäinjäännös voi auttaa uskon vihollisia. Viholliset havaitsivat, että Arkki aiheutti heille vain onnettomuutta, ja he hylkäsivät sen riemuissaan. Se näköjään pysyi 20 vuotta Kirjat-Jearimin kylässä. Sillä välin kansa painisti Samuelia nimittämään heille kuninkaan. Kansa kuvitteli, että kuningas voisi korjata kaikki epäkohdat, mutta mitä todella tarvittiin, oli yhteisyyden ja kurin henki ja valmius omalta osaltaan taistella Allahin puolesta.


title: Samuel

text: Samuelista kertova islamilainen kirjallisuus keskittyy ennen kaikkea hänen syntymäänsä ja Saulin voiteluun. Muutoin se, mitä hänestä kerrotaan, on sopusoinnussa sen kanssa, mitä muista Israelin profeetoista kerrotaan, sillä Samuelin tähdennetään saarnanneen epäjumalien palvontaa vastaan. Islamilaisen historiankäsityksen mukaan israelilaiset Mooseksen ajan jälkeen toivoivat kuningasta hallitsemaan maataan, ja sen vuoksi Jumala lähetti profeetta Samuelin voitelemaan Saulin heidän ensimmäiseksi kuninkaakseen.


title: Samuel

text: Koraani jatkaa, että profeetta voiteli kuninkaan, jonka nimi oli "Talut" (heprealaisen Raamatun Saul). Kuitenkin se kertoo, että israelilaiset pilkkasivat ja solvasivat vastavoideltua kuningastaan, koska hän ei ollut syntynyt varakkaaseen perheeseen. Mutta toisin kuin Raamattu, Koraani ylistää Saulia suuresti ja kertoo hänellä olleen hyvin voimakas henkisesti ja ruumiillisesti. Koraanin mukaan Samuel profetoi israelilaisille, että Saulin ollessa kuninkaana israelilaiset saisivat Liiton arkin takaisin:


title: Samuel

text: Joidenkuiden tutkijoiden mukaan Samuel esiintyy Raamatussa kahdessa hyvin erilaisessa roolissa:


title: Samuel

text: Tutkijat ovat arvelleet, että nämä kaksi roolia ovat peräisin kahdesta eri lähteestä, jotka myöhemmin on yhdistetty nykyiseksi Ensimmäiseksi Samuelin kirjaksi. Vanhempi niistä olisi se, jossa Samuel esiintyy Raamassa paikallisena näkijänä, joka mielihyvin voiteli Saulin salaa kuninkaaksi, kun taas nuoremmassa lähteessä Samuel esitetään kansallisena merkkihenkilönä, joka julkisesti voitelee Saulin suuren kansankokouksen edessä. Jälkimmäistä lähdettä sanotaan usein "tasavaltalaiseksi lähteeksi", koska siinä kuninkuuteen ja kuninkaiden, varsinkin Saulin tekoihin suhtaudutaan kielteisesti ja suositaan sen sijaan uskonnollisia vaikuttajia, kun taas toisessa lähteessä, "monarkistisessa lähteessä", kuninkaista puhutaan myönteiseen sävyyn. On arveltu, että jos "monarkistinen lähde" olisi sellaisenaan käytettävissämme, näkisimme Saulin siinä nimitetyn kuninkaaksi suurin suosionosoituksin sotilaallisten voittojensa vuoksi, eikä Samuelin uskonnollisin perustein tekemällä päätöksellä. Toinen ero lähteiden välillä olisi, että "tasavaltalainen lähde" katsoo Saulin kannattajien toimineen jokseenkin riippumatta Samuelista riippumattomina eikä hänen johtaminaan. Kohta, jossa Samuelin kerrotaan toimineen tuomarina ja kulkeneen vuotuisella kiertomatkalla Raamasta Betelin ja Gilgalin kautta Mispaan ja takaisin Raamaan, olisi tämän mukaan lisätty kertomuksiin kahden erilaisen Samuel-kuvan harmonisoimiseksi keskenään.


title: Samuel

text: Ensimmäisessä Samuelin kirjassa Samuelin kirjoitetaan useita kertoja toimittaneen uhreja pyhäkössä sekä rakentaneen ja vihkineen alttareja. Mitzvotin mukaan kuitenkin vain Aaronin papeilla ja leeviläisillä, oli oikeus suorittaa näitä tehtäviä, ei muilla, ei edes nasiireilla eikä profeetoilla. Samuelin ja Kuningasten kirjoissa on useita esimerkkejä siitä, että kuninkaat ja profeetat eivät noudattaneet tätä sääntöä, mutta jotkut tutkijat ovat etsineet asialle selityksiä muista Raamatun kohdista. Aikakirjoissa Samuelin kerrotaan olleen leeviläinen, mikä oikeuttaisi tämän, mutta useimmat tutkijat pitävät Aikakirjoja yrityksenä kirjoittaa Samuelin ja Kuningasten kirjat uudestaan saattaakseen ne myöhempien uskonnollisten käsitysten mukaisiksi.. Koska monien Mitzvotien uskotaan olevan peräisin myöhemmältä ajalta kuin Samuelin kirjojen, Aikakirjoissa tämä väite todennäköisesti esiintyy niiden kirjoittajien uskonnollisen painotuksen vuoksi. Ensimmäisen Aikakirjan alussa oleva sukuluettelo ei nykyisten tutkijoiden mukaan ole historiallisesti oikea.


title: Samuel

text: Michael D. Coogan olettaa, että deuteronomistiset historioitsijat olisivat myöhemmin siirtäneet alun perin Saulin syntymää koskeneen kertomuksen koskemaan Samuelia. Nothin mukaan kertomukset Samuelin lapsuudesta ja nuoruudesta ovat alkujaan irrallinen, kuningasajan alkupuolella kirjoitettu teksti.


title: Kalajoen Hiekkasärkkien rautatie

text: Kalajoen Hiekkasärkkien rautatie ("Kalajoen Rantajuna Oy") oli kapearaiteinen rautatie Kalajoen Hiekkasärkkien alueella. Ratalinjan pituus oli noin 700 metriä, ja raideleveys oli 600 millimetriä.


title: Kalajoen Hiekkasärkkien rautatie

text: Rautatie rakennettiin 1980-luvulla Hiekkasärkkien leirintäalueen ja viihdekeskus Merisärkän välille kuljettamaan leirintäalueen ja JukuJukumaan välillä. Ratalinja alkoi leirintäalueen laidalta ja kulki JukuJukuMaan aitaa seuraillen, päättyen noin 200 metrin päähän pääportilta.


title: Kalajoen Hiekkasärkkien rautatie

text: Rautatien liikkuva kalusto käsitti ainakin yhden höyryveturiksi naamioidun dieselveturin ("Musta-Pekka") sekä kaksi henkilövaunua. Henkilövaunuissa oli ovet vain toisella puolella vaunua, sillä radan kaikki laiturit sijaitsivat samalla puolella rataa.


title: Kalajoen Hiekkasärkkien rautatie

text: Rantajunan toiminta päättyi 1990-luvun lopulla tai 2000-luvun alussa, ja rata purettiin keväällä 2004. Nykyisin ratalinjan paikalla on osittain asvaltoitu kevyen liikenteen väylä, joka jatkuu puukantisena kävelytienä leirintäalueelle.


title: IK Start

text: Idrettsklubben Start on vuonna 1905 perustettu jalkapalloseura Kristiansandista, Norjasta. Seuran miesten edustusjoukkue pelaa korkeimmalla sarjatasolla Tippeligaenissa.


title: IK Start

text: Start on voittanut Norjan mestaruuden kahdesti ja vuonna 2005 hopeaa noustuaan liigaan kauden 2004 päätteeksi. Kotiottelunsa Start pelaa vuonna 2007 valmistuneella Sør Arenalla, jota ennen seura pelasi ottelunsa vanhalla Kristiansandin stadionilla. Kotiottelun yleisöennätys on 16 516 katsojaa ottelussa Fredrikstadia vastaan vuonna 2005.


title: IK Start

text: Kaudella 2012 Start voitti Adecco-liigan ja palasi takaisin pääsarjatasolle.


title: Carmageddon II: Carpocalypse Now!

text: Carmageddon II: Carpocalypse Now! on Stainless Gamesin kehittämä ja Sales Curve Interactiven julkaisema "Carmageddon"-ajopelisarjan toinen osa. Peli julkaistiin vuonna 1998 Microsoft Windowsille, OS X:lle, Nintendo 64:lle, PlayStationille ja Game Boy Colorille.


title: Carmageddon II: Carpocalypse Now!

text: Pelissä ajetaan romurallia asein varustetuilla ajoneuvoilla. Peli on kielletty Suomessa alle 15-vuotiailta. Pelissä ajetaan ihmisten päältä keräten siitä lisäaikaa. Peli on monissa maissa kielletty alle 18-vuotiailta. Esimerkiksi Isossa-Britanniassa myytiin pelin julkaisun aikaan vain pelin zombie-versiota, jossa ajetaan ihmisten sijaan zombieiden yli. Hakkerit kuitenkin kehittivät nopeasti korjauksen, jossa zombiet muuttuvat takaisin ihmisiksi. Joissain maissa peli oli kokonaan julkaisukiellossa. Pelissä soi Iron Maidenin ja Sentiencen musiikkia.


title: Martin Mutumba

text: Martin Mutumba (s. 15. kesäkuuta 1985) on ruotsalainen jalkapalloilija, joka edustaa Superettanissa pelaavaa Väsby Unitedia. 177 senttimetriä pitkän Mutumban pelipaikka on hyökkääjä.


title: Martin Mutumba

text: Mutumban ensimmäinen seura oli Vasalands IK, jonka juniorijoukkueesta hän siirtyi AIK:hon vuonna 1999. Kuuden AIK-kauden aikana hän sai kuitenkin peliaikaa vain kymmenen ottelun verran, ja siirtyi Suomeen, FC Interiin, vuonna 2005. Ensimmäisellä Suomen kaudellaan hän pelasi 16 liigaottelua ja teki niissä kaksi maalia. Toisella kaudella Mutumba sai enemmän vastuuta liigan häntäpäässä taistellessa Interissä. Tehot eivät kuitenkaan parantuneet. Mutumba teki yhden maalin 17 ottelussa. Kaudella 2007 Mutumba teki neljä liigamaalia 25 ottelussa. Maaleista kolme hän teki kotiottelussa FF Jaroa vastaan. Kauden päättymisen jälkeen Mutumba etsi uutta seuraa ollen espanjalaisen huippuseura Deportivo de La Coruñan, Hibernianin ja AIK:n testissä. Loppujen lopuksi uusi seura löytyi Ruotsin Superettanin Väsby Unitedista.


title: Martin Mutumba

text: Mutumba on pelannut Ruotsin juniorimaajoukkueissa 11 ottelua.


title: Vålerengens IF

text: Vålerengens Idrettsforening on urheiluseura Oslon Vålerengasta. Seuran eri lajijaostot järjestävät toimintaa jalkapallossa, jääkiekossa, käsipallossa, amerikkalaisessa jalkapallossa, salibandyssä ja hiihdossa.


title: Piirrosanimaatio

text: Piirrosanimaatio on tekniikka, jossa nopeasti peräkkäin esitetyt yksittäiset piirroskuvat näyttävät muodostavan liikkuvan kuvan. Animaation historiassa piirrosanimaatio oli suosituin menetelmä ennen tietokoneanimaation yleistymistä.


title: Piirrosanimaatio

text: Piirrosanimaatiossa jokainen kuva on piirretty käsin. Tavallisesti piirrosanimaatiossa näytetään 12 piirrosta sekunnissa, kun kuvataajuus on 24 kuvaa sekunnissa eli jokaista piirrosta kuvataan kahden ruudun verran.


title: Piirrosanimaatio

text: Useimpien piirrosanimaatioiden suunnittelu aloitetaan luonnoksilla, niin sanotulla storyboardilla, jossa kunkin kohtauksen tapahtumat näytetään sarjakuvan tapaan yksittäisillä kuvilla ja teksteillä. Tämä antaa animaatioryhmälle aikaa miettiä juonen ja animaation toimimista kohtauksessa. Storyboardeja hiotaan ja niistä tehdään useita versioita ennen kuin ryhdytään tekemään varsinaista animaatiota.


title: Piirrosanimaatio

text: Monissa animaatioelokuvissa hahmojen puheäänet äänitetään nykyisin etukäteen, sillä animaatio on silloin helpompi synkronoida näyttelijöiden puheen mukaan. Repliikit voidaan kuitenkin myös jälkiäänittää, ja tämä tapa on yleensä käytössä Japanissa.


title: Piirrosanimaatio

text: Animaation piirrosten piirtäminen on koko tuotannon työläin vaihe. Perinteisessä piirrosanimaatiossa pääanimaattori piirtää liikkeen päävaiheet, ja muut animaattorit täydentävät liikkeen tekemällä väliin jäävät piirrokset. Joskus jokaisella tärkeimmällä hahmolla on oma pääanimaattorinsa tai kokonainen animaattorien ryhmä.


title: Piirrosanimaatio

text: Kuvausvaiheessa piirrokset kuvataan filmille tai videolle. Jos on kysymyksessä kalvoanimaatio, yhdistetään taustat ja kalvoille piirretyt hahmot ja esineet kuvaamalla ne monitasokameralla.


title: Piirrosanimaatio

text: Jälkituotannossa elokuva leikataan ja kuvamateriaali ja ääniraidat yhdistetään.


title: Likvidus

text: Likvidus on kemiassa, fysiikassa ja materiaalitieteissä tasapainopiirroksen viiva (tai taso), jonka yläpuolella (lämpötila korkeampi) aine on kokonaan nestemäisessä muodossa. Likvidus on käyrä binäärisessä tasapainopiirroksessa, jonka Y-akselina on lämpötila ja X-akselina kahden aineen pitoisuudet. Ternääristen seosten tasapainopiirrokset esitetään kolmiulotteisina. Näillä esiintyy vastaavasti likviduspintoja.


title: Likvidus

text: Likviduksen ja soliduksen väliin jää aukko muilla kuin kiinteän sulamispisteen omaavilla puhtailla aineilla. Likviduksen ja soliduksen väliin jäävässä lämpötila-koostumusalueessa sulan faasin rinnalla esiintyy kiinteää faasia.


title: Likvidus

text: Sulan aineseoksen jäähtymisessä jähmettyminen alkaa likviduksen alapuolella ja aine on kokonaan kiinteässä muodossa soliduslämpötilaan tultaessa. Todellisuudessa jähmettyminen alkaa tasapainotilanteesta poiketen sitä alemmassa lämpötilassa, mitä nopeampi jäähtymisnopeus on.


title: Solidus (faasimuutokset)

text: Kemiassa, fysiikassa ja materiaalitieteissä solidus on faasidiagrammin viiva, jonka alapuolella (lämpötila matalampi) aineen kiinteä faasi on stabiili. Solidusviiva voi olla joko suora tai käyrä. Solidusta käytetään useimmiten binäärisissä systeemeissä kuten kiinteissä liuoksissa ja metalliseoksissa.


title: Solidus (faasimuutokset)

text: Solidusta käytetään yleensä siirtymälämpötilojen yhteydessä. Solidus ja likvidus eivät välttämättä ole sama viiva, vaan niiden väliin voi jäädä aukko: niin sanottu puuroalue. Viivojen välisellä alueella aine ei ole stabiili kiinteänä eikä nesteenä. Tällöin aineen eräät komponentit ovat yleensä kiinteässä ja toiset sulassa tilassa.


title: Ristikoe

text: Sopivuus- eli ristikoe on testi, jolla todetaan, ettei saajan seerumissa ole luovuttajan punasoluja tuhoavia vasta-aineita. Sopivuuskokeessa käytetään agglutinaatio- ja Coombsin tekniikkaa.


title: Ristikoe

text: Coombsin kokeen kehittivät toisen maailmansodan aikana R. Coombs, R. Race ja A. Mourant.


title: Prince Otoo

text: Prince Kwesi Otoo (s. 4. tammikuuta 1985 Mankessim, Ghana) on entinen suomalainen jalkapalloilija. Hän oli pelipaikaltaan keskikenttäpelaaja. Ghanalaissyntyinen Otoo muutti Suomeen 10-vuotiaana.


title: Prince Otoo

text: Otoo pelasi FC Interin edustusjoukkueessa ensimmäisen kerran jo kaudella 2002, jolloin hän pelasi yhden Veikkausliiga-ottelun. Sen jälkeen peliaikaa kuitenkin tuli vain Ykkösessä reservijoukkue VG-62:n riveissä, kunnes hän teki vuonna 2005 läpimurtonsa pelaten 24 liigaottelua ja tehden niissä kaksi maalia. Urallaan Otoo pelasi kaikkiaan 44 liigaottelussa, joissa hän teki kaksi maalia.


title: Hagar

text: Hagar (, ) oli Raamatun Vanhan testamentin ensimmäisessä Mooseksen kirjassa kuvattu henkilö.


title: Hagar

text: Hagar on Vanhassa testamentissa Abrahamin vaimon Saaran egyptiläinen orjatar. Saara ei voinut enää tulla raskaaksi, joten hän antoi Hagarin miehelleen sivuvaimoksi.


title: Hagar

text: Hagar tuli raskaaksi ja alkoi ylenkatsoa Saaraa, jonka luota tämä pakeni. Kertomuksen mukaan enkeli saa Hagarin palaamaan ja synnyttämään Abrahamille Ismael-pojan. Ismaelin syntymän aikaan Abrahamin kerrotaan olleen 86-vuotias. Saaran saatua myöhäisellä iällä oman pojan Iisakin sanoi hän Abrahamille "Aja pois tuo orjatar ja hänen poikansa. Orjattaren poika ei saa periä yhdessä minun poikani Iisakin kanssa". Ja Abraham ajoi Hagarin ja tämän pojan leivän ja vesileilin kera Beerseban erämaahan.


title: Solidus (täsmennyssivu)

text: Solidus tarkoittaa seuraavia asioita:


title: Asahi Shimbun

text: Asahi Shimbun () on yksi Japanin kolmesta johtavasta sanomalehdestä. Se on levikillään (8.27 miljoonaa vuonna 2004) Japanin toiseksi suurin Yomiuri shimbunin jälkeen.


title: Asahi Shimbun

text: Asahi Shimbun on liitossa International Herald Tribunen kanssa, joka on puolestaan kytkeytynyt New York Timesiin. Ne julkaisevat yhdessä englanninkielistä iltapäivälehteä The Asahi Shimbun.


title: Asahi Shimbun

text: Lehti on ilmestynyt vuodesta 1879 alkaen. Se perustettiin Osakassa, mutta siirtyi yritysostojen myötä Tokioon.


title: Haakon

text: Haakon on muutamien Ruotsia ja useiden Norjaa hallinneiden kuninkaiden ja kruununprinssin nimi:


title: Louis Daguerre

text: Louis-Jacques-Mandé Daguerre (18. marraskuuta 1787 Cormeilles-en-Parisis, Ranska – 10. heinäkuuta 1851 Bry-sur-Marne, Ranska) oli ranskalainen taiteilija ja keksijä, joka tunnetaan parhaiten kehittämästään valokuvausmenetelmästä, dagerrotypiasta. Hän aloitti valokuvauksen tutkimisen 1820-luvun puolivälissä ja teki muutaman vuoden yhteistyötä Nicéphore Niépcen kanssa. Dagerrotypian Daguerre kehitti vasta Niépcen kuoleman jälkeen. Hän myi keksintönsä oikeudet Ranskan tiedeakatemialle. Daguerre kehitti urallaan lisäksi muun muassa dioraamoja.


title: Louis Daguerre

text: Louis-Jacques-Mandé Daguerre syntyi vuonna 1787 Cormeilles-en-Parisis’ssa. Hänen varhaiselämästään ja koulutuksestaan tiedetään vain vähän, mutta työuransa hän aloitti veronkerääjänä. Hän siirtyi kuitenkin pian arkkitehdin oppipojaksi ja 16-vuotiaana aloitti kohtausmaalarina ja lavastajana. Daguerre toimi 1819–1822 lavastajana Pariisin oopperassa, jonne hän maalasi valtavia taustakulisseja ja suunnitteli valaistuksia. Tuona aikana Daguerre teki ensimmäiset keksintönsä kehittäessään dioraamoja. Ystävänsä Charles Marie Boutonin kanssa hän maalasi valtavia kuvia kuuluisista tapahtumista läpikuultavalle paperille. Tämän jälkeen hän sijoitti kuvan ympärille valoja, joiden avulla pystyi luomaan esimerkiksi säätilanmuutoksia ja vuorokaudenvaihtelua. Daguerre suunnitteli kohtauksia, joissa oli lisäksi mukana näyttelijöitä ja musiikkia.


title: Louis Daguerre

text: Daguerren tekemät dioraamat olivat suuritöisiä, ja hän alkoi siksi miettiä, voisiko tapahtumia toistaa tarkasti jollakin muulla tavalla. Daguerre oli 1820-luvun puolivälistä etsinyt tapoja tallettaa camera obscuran kuvaa. Hän aloitti vuonna 1829 yhteistyön Nicéphore Niépcen kanssa. Tämä oli pyrkinyt ratkaisemaan valon ja kemian avulla pysyvien kuvien valmistamista. Hän oli jo saavuttanutkin alkeellisia tuloksia 1826. Daguerre ja Niépce eivät olleet vielä löytäneet käytännölistä ratkaisua vuonna 1833, jolloin Niépce kuoli.


title: Louis Daguerre

text: Niépcen poika Isidore auttoi Daguerrea isänsä kuoleman jälkeen. Pari vuotta myöhemmin Daguerre keksi, miten valokuvauslevyille pystyi paremmin elohopean avulla tallettamaan kuvia. Historioitsijat eivät tiedä tarkalleen, miten Daguerre keksi elohopean merkityksen, mutta tunnetun tarinan mukaan kaapissa rikkoutuneesta lämpömittarista höyrystynyt elohopea olisi saanut aikaan kuvia levyille. Daguerren kuvanvalmistusmenetelmä oli moniosainen. Ensin hän otti kuparilevyn, päällysti sen hopealla ja käsitteli sitä jodihöyryllä, mikä sai aikaan valolle herkän hopeajodidin muodostumisen. Sitten hän otti kuvan, antoi valotetun levyn altistua kuumalle elohopeahöyrylle ja lopuksi käsitteli kuvan suolalla.


title: Louis Daguerre

text: Daguerre oli vasta 1838 valmis esittelemään uutta keksintöään valituille taiteilijoille ja tieteilijöille. Hänen tavoitteenaan oli löytää sijoittajia. Tähtitieteilijä ja valtiomies François Arago oli Daguerren tunnetuimpia tukijoita sekä Ranskan tiedeakatemiassa että edustajainhuoneessa. Daguerre esitti keksintönsä 7. tammikuuta 1839 tiedeakatemiassa. Arago esitti pian tämän jälkeen Ranskan hallitukselle keksinnön oikeuden hankkimista ja sen antamista yleiseen käyttöön taiteen ja tieteen tukemiseksi. Hallitus asetti 15. kesäkuuta taiteilija Paul Delarochen johtaman komission tutkimaan Aragon ehdotusta. Komissio tuki ehdotusta yksimielisesti.


title: Louis Daguerre

text: Ranskan tiedeakatemia hankki oikeudet dagerrotypiaan, ja palkkioksi Daguerre sai kunnialegioonan arvomerkin ja 6 000 frangin vuotuisen eläkemaksun. Daguerre palasi tämän jälkeen maalaustaiteen pariin. Hän jäi pitkälle eläkkeelle ja kuoli Bry-sur-Marnessa 1851.


title: Josh Homme

text: Joshua Michael ”Josh” Homme (s. 17. toukokuuta 1973 Joshua Tree, Kalifornia, Yhdysvallat) on yhdysvaltalaisen Queens of the Stone Age -yhtyeen laulaja-kitaristi. Ennen Queens of the Stone Agea hän soitti kitaraa yhtyeessä nimeltä Kyuss. Vuonna 2009 hän aloitti uuden musiikillisen projektin nimeltä Them Crooked Vultures yhdessä Dave Grohlin ja John Paul Jonesin kanssa.


title: Josh Homme

text: Homme on toiminut eri rooleissa lukuisissa eri yhtyeissä ja vieraillut kymmenien artistien levyillä. Hän on eri kokoonpanoja vaihtelevan The Desert Sessionsin perustajajäsen ja tuottaja. Hän on toiminut kitaristina Screaming Treesissä ja Mark Laneganin yhtyeessä. Josh Homme tunnetaan myös Eagles of Death Metalista, jonka kaikki albumit hän on tehnyt yhdessä Jesse Hughesin kanssa.


title: Josh Homme

text: Homme on naimisissa The Distillers -yhtyeen laulaja-kitaristi Brody Dallen kanssa. Heidän esikoistyttärensä syntyi tammikuussa 2006 ja poikansa elokuussa 2011.


title: Haapavesi (täsmennyssivu)

text: Haapavesi voi tarkoittaa ainakin seuraavia asioita:


title: Mark Lanegan

text: Mark Lanegan (s. 25. marraskuuta 1964) on yhdysvaltalainen muusikko. Hänet tunnetaan parhaiten sooloprojektistaan sekä yhtyeistä Screaming Trees ja Queens of the Stone Age.


title: Mark Lanegan

text: Lanegan on työskennellyt muun muassa Melissa Auf der Maurin, Mad Seasonin, Mondo Generatorin ja Masters of Realityn kanssa.


title: Mark Lanegan

text: Vuonna 1990 Lanegan julkaisi ensimmäisen soolo-albuminsa "The Winding Sheet" SubPop Recordsin kautta. Nirvanan laulaja-kitaristi Kurt Cobain oli albumilla vieraileva kitaristi ja taustalaulaja kappaleissa ”Down in the Dark” ja ”Where Did You Sleep Last Night?”. Jälkimmäinen on cover-versio Huddie Ledbetterin alkuperäisestä kappaleesta. Myöhemmin Nirvana soitti oman versionsa kappaleesta, joka kuullaan yhtyeen "MTV Unplugged in New York" -albumilla. "The Winding Sheet" sai paljon kaupallista menestystä ja Lanegan on nauhoittanut sen jälkeen viisi studio-albumia lisää.


title: Mark Lanegan

text: Laneganin sooloalbumeilla kuullaan enemmän vaikutteita bluesista, countrysta ja folkista kuin Screaming Treesin albumeilla.


title: Mark Lanegan

text: Viime aikoina Mark Lanegan on kiertänyt Pohjois-Amerikkaa Twilight Singersin kanssa. Lanegan kävi Suomessa elokuussa 2006 Twilight Singersin kanssa soittamassa keikan Tavastia-klubilla.


title: Mark Lanegan

text: Vuosina 2000–2005 Lanegan oli Queens of the Stone Agen kolmas laulaja. Hänen lauluaan kuullaan muun muassa Queens of the Stone Agen kappaleissa ”Song for the Dead”, ”Hangin’ Tree” ja ”In the Fade”. Hän kiersi yhtyeen kanssa "Songs for the Deaf" -albumin kiertueella.


title: Mark Lanegan

text: Lanegan on tehnyt yhteistyötä Belle & Sebastian -yhtyeen aiemman laulajan Isobel Campbellin kanssa EP:n ja kolmen albumin verran. Vuonna 2004 ilmestyi "Time Is Just the Same" -EP. Albumit ovat "Ballad of the Broken Seas" (2006), "Sunday at Devil Dirt" (2008) ja uusin "Hawk" (2010).


title: Obligaatio

text: Obligaatio () on haltijavelkakirja, valtion, kunnan, rahalaitoksen tai yrityksen velkasitoumus. Obligaation asettaja lunastaa velan takaisin tietyssä järjestyksessä. Obligaatio liittyy obligaatiolainaan: obligaatiolaina jakautuu tiettyyn lukuun obligaatioita.


title: Obligaatio

text: Obligaatio-nimitystä käytettiin aiemmin joukkolainasta, jolle oli asetettava vakuus tai jonka liikkeeseenlaskija oli tietty taho kuten valtio. Nykyään obligaatio on lähinnä synonyymi joukkolainalle. Obligaation sijaan käytetään termiä vakuudellinen joukkolaina.


title: Obligaatio

text: Obligaation asettaja maksaa sille korkoa. Obligaatio voi olla kiinteäkorkoinen, vaihtuvakorkoinen, palkinto-, voitto-osuus- tai säästöobligaatio. Palkinto-obligaatiossa jokaiselle obligaatiolle maksettavan koron sijasta obligaatioiden haltijoiden kesken arvotaan määräajoin isompia voittoeriä.


title: Obligaatio

text: Suomessa lasketaan liikkeeseen yleensä vain kiinteäkorkoisia obligaatioita, joiden lyhennykset liikkeeseenlaskija maksaa joko vuotuisina erinä tai yhdellä kertaa laina-ajan päättyessä. Obligaatiot voidaan antaa pankin, muun sijoittajan tai yleisön merkittäviksi. Suomen obligaatiolainojen laina-ajat ovat kansainvälisesti katsottuna lyhyitä, tavallisesti alle kymmenen vuotta. Obligaatiot voidaan vaihtaa rahaksi arvopaperipörssissä, jossa obligaatioiden kurssit ilmoitetaan prosentteina nimellisarvosta.


title: Obligaatio

text: Suomen ensimmäinen obligaatio laskettiin liikkeelle vuonna 1841, jolloin Suomen Senaatti sai Keisarillisen Majesteetin julistuksella oikeuden antaa 100 hopearuplan arvoisia welkaseteleitä eli obligatsioneja. Suomen Pankki teki ensimmäisen ja viimeisen liikkeellelaskunsa, ja veti varsin pian pois koko lainan lyhentämällä velkapääomaa suunniteltua nopeammalla aikataululla.


title: Obligaatio

text: Tämän ensimmäisen obligaation jälkeen liikkeellelaskijaksi ryhtyi valtio, joka emittoi (laski liikkeelle) ensimmäisen varsinaisen valtion obligaation. Tämän lainan valuuttana oli rupla, korko 4 prosenttia ja juoksuaika 15 vuotta. Lainalla kerätyillä pääomilla rahoitettiin Saimaan kanavan rakentamista. Koska obligaatioilla ei vielä tuolloin ollut toimivia jälkimarkkinoita, pörssiä tai pankkien noteerauksia, hyväksyi valtio, että obligaation haltijat saattoivat käyttää niitä laillisina maksuvälineinä setelien sijaan ja rinnalla. Kansan suussa obligaatiot saivat nopeasti lempinimen "Saima sedlar".


title: Obligaatio

text: Vasta 1860-luvulla valtion rinnalle alkoi ilmaantua muitakin obligaatioiden liikkeellelaskijoita, lähinnä Hypoteekkiyhdistys sekä Suomen vanhin liikepankki Suomen Yhdyspankki. Samalla Suomeen alkoi varovasti kehittyä erilaisten pörssi- ja järjestettyjen arvopaperihuutokauppojen myötä jälkimarkkinat sekä osakkeille että obligaatioille.


title: Obligaatio

text: Vuosien ja vuosikymmenten saatossa vanhoista Saima sedlarista ja welkaseteleistä kehkeytyi valtion obligaatio, mistä yllä on kuvaus. Vuosikymmenten kuluessa obligaatio on kuitenkin hakenut kullekin ajalle sopivimman ulkoasun ja rakenteen.


title: Obligaatio

text: Alussa korko oli kiinteä ja pääomat lyhennettiin arpomalla joka vuosi osa yksittäisistä obligaatioista kokonaan lunastettaviksi. Näin meneteltiin pääsääntöisesti 1940-luvulle asti. Vuosina 1940-80 oli vallalla tasalyhenteisten obligaatioiden kausi. Lainan pääomaa lyhennettiin jokaisen obligaation osalta vuosittain sovitun verran kunnes koko lainapääoma tuli maksetuksi. Nykyään obligaatiot ovat lähes poikkeuksetta bullet-lainoja, joissa pääoma maksetaan kerralla takaisin juoksuajan päätyttyä.


title: Obligaatio

text: Korot on obligaatioille yleensä maksettu vuosittain. Poikkeus ovat vuodet 1920–1945, jolloin laskettiin liikkeelle paljon palkinto-obligaatioita. Näissä pääoman sai takaisin yleensä kokonaan juoksuajan jälkeen. Korko puolestaan sijoitettiin yhteiseen pottiin, josta arvottiin muutamalle obligaation haltijalle ylisuuri osuus. Tämä arpaobligaatio muistutti hieman tavallista kalliimpaa raha-arpaa, jonka pääoma saatiin takaisin muutaman vuoden päästä, jos arpaonni ei olisi korkoarpajaisissa suosinutkaan.


title: Obligaatio

text: Obligaatiot olivat ennen arvo-osuusjärjestelmään siirtymistä paperisia, turvapainatuksella painettuja koristeellisia dokumentteja. Reaaliarvonsa menettäneitä vanhoja obligaatioiden kantalippuja keräillään. Obligaatioiden, kuten vanhojen osakekirjojen, keräily on osa laajempaa vanhojen arvopapereiden keräilyä eli skripofiliaa.


title: Obligaatio

text: Tuotto-obligaatio tarkoittaa Suomen valtion yksityishenkilöille tarjoamaa joukkolainaa. Sarjaobligaatio puolestaan tarkoittaa valtion joukkolainaa, jota tarjotaan institutionaalisille sijoittajille.


title: Pireus

text: Pireus (; ) on Kreikan kaupunki ja samanniminen kunta (Δήμος Πειραιά, "Dímos Peiraiá"), joka sijaitsee Pireuksen alueyksikössä Attikan alueella ja kuuluu Ateenan metropolialueeseen. Kaupunki on alueyksikkönsä hallinnollinen keskus. Kaupungin ja kunnan pinta-ala on 10,865 neliökilometriä ja väkiluku 163 688. Koko Suur-Pireuksen väkiluku on 448 997 (vuonna 2011).


title: Pireus

text: Pireus on Kreikan neljänneksi suurin kaupunki. Se on Ateenan satamakaupunki, ja Pireuksen satama on Kreikan tärkein ja koko Välimeren alueen suurimpia. Pireus oli Ateenan satama jo antiikin aikana. Vuonna 1834 alkaneessa jälleenrakennuksessa se valittiin myös uuden Ateenan satamaksi, ja se on merkittävä niin rahti- kuin matkustajaliikenteen satamana, josta on lauttayhteys lähes kaikille Egeanmeren saarille. Pireuksessa toimii Pireuksen yliopisto.


title: Pireus

text: Pireus sijaitsee Saroninlahden rannalla noin kahdeksan kilometriä Ateenan keskustasta lounaaseen. Pireus muodostaa oman kuntansa, Pireuksen kunnan. Se kuuluu Pireuksen alueyksikköön ja Attikan alueeseen. Pireuksen kaupunki on Pireuksen alueyksikön hallinnollinen keskus. Aiemmin se hallinnoi Pireuksen prefektuuria, joka lakkautettiin vuoden 2011 alusta. Pireuksen alueyksikkö vastaa Suur-Pireuksen aluetta, ja siihen kuuluvat Pireuksen kunnan lisäksi kunnat Keratsíni-Drapetsóna, Korydallós, Níkaia-Ágios Ioánnis Réntis ja Pérama. Ne ovat yhdessä osa Ateenan metropolialuetta.


title: Pireus

text: Pireuksen kaupunki on kasvanut sen sataman ympärille, ja se on nykyisin erittäin tiheästi rakennettua aluetta. Kaupungin vanha keskusta sijaitsee niemellä vanhan satamalahden eli nykyisen lauttasataman sekä Fálironlahden välissä. Lisäksi varsinaisen Pireuksen kaupungin alueeseen kuuluu alueita Pireuksen niemen pohjois- ja koillispuolella. Pireuksen satama on laaja ja suuri osa varsinkin rahtisatamasta sijaitsee naapurikuntien alueella kaupungin länsipuolella. Pireuksen kuntaan kuuluu myös Saroninlahdessa sijaitseva pieni Psyttáleian saari.


title: Pireus

text: Pireuksen kaupunginosia ovat:


title: Pireus

text:
Pireuksen niemi oli alun perin saari, joka kasvoi sittemmin yhteen mantereen kanssa. Alueen varhaisimmat asutukseen viittaavat löydöt ovat helladiselta kaudelta noin ajalta 2600–1900 eaa. Pireuksen nimi on peräisin kreikan sanasta "peran", joka viittaa toisella puolella sijaitsevaan alueeseen jostakin katsottuna, tai tähän liittyvästä verbistä "peraioō", joka tarkoittaa jonkun laivaamista toiselle puolelle.
Historiallisena aikana Pireus mainitaan ensimmäisen kerran vuonna 508 eaa. Kleistheneen uudistusten yhteydessä. Uudistuksessa Pireuksesta tuli yksi Attikan demoksista, ja se kuului Hippothontiksen fyleen. Themistokles aloitti alueen linnoittamisen ja sataman rakentamisen vuonna 493 eaa., ja Pireuksesta tuli Ateenan pääsatama Faleronin sijaan. Noin 465–446 eaa. Pireus yhdistettiin Ateenaan niin kutsutuilla Pitkillä muureilla, joiden tarkoitus oli suojata sisämaassa olleelle Ateenalle elintärkeää yhteyttä merelle.


title: Pireus

text: Pireus toimi antiikin Ateenan kauppa- ja sotasatamana. Kaupungissa oli yhteensä kolme luonnonsatamaa: Kantharos, joka sijaitsi nykyisen satamalahden alueella, sekä Zea ja Munikhia. Satamista toimi Ateenan suuri laivasto, jonka ansiosta Ateena oli 400-luvulla eaa. Kreikan merkittävimpiä kaupunkivaltioita ja suurin merimahti. Laivaston trieerejä eli kolmisoutuja varten satamissa oli suuri määrä laivasuojia. Tunnettu arkkitehti Hippodamos suunnitteli kaupunkiin asemakaavan, joka oli Kreikan ensimmäisiä. Siihen kuului muun muassa kaksi agoraa. Kaupungissa oli lukuisia julkisia rakennuksia sekä pyhäköitä.


title: Pireus

text: Roomalaiset hävittivät Pireusta Ateenan valtauksen yhteydessä vuonna 86 eaa. Roomalaisajalla erityisesti 100-luvulla jaa. satama kukoisti jälleen. Se kärsi tuhoja herulien hyökkäyksessä 267 jaa. ja tuhoutui Alarikin johtamien visigoottien hyökkäyksessä 395 jaa.


title: Pireus

text:
Bysanttilaisella keskiajalla, frankkivallan aikana ja osmanivallan aikana Pireuksella oli vain pieni merkitys. Frankkivallan aikana satama tunnettin nimillä "Dragon Porto" ja "Porto Leone", osmaniajalla vastaavasti Aslanin satamana. Jälkimmäiset nimet viittaavat satamassa olleeseen leijonapatsaaseen, jonka Francesco Morosini vei Venetsiaan vuonna 1688.
Kreikan vapaussodan aikana Pireus oli autiona. Ensimmäiset uudet asukkat saapuivat vuonna 1829. Satama ja kaupunki alkoivat kehittyä nopeasti sen jälkeen, kun Ateenasta tehtiin itsenäistyneen Kreikan pääkaupunki vuonna 1834. Pireuksen kunta perustettiin vuonna 1835.


title: Pireus

text:
1800-luvun ja 1900-luvun kuluessa Pireus kehittyi merkittäväksi teollisuuskaupungiksi ja myös Kreikan merkittävämmäksi kauppasatamaksi, minkä aseman se vei Sýroksen Ermoúpolilta 1800-luvun lopulla. Tähän vaikutti muun muassa Korintin kanavan avaaminen vuonna 1893. Pireukseen muutti paljon ihmisiä eri puolilta kreikankielistä aluetta. Kaupunkiin suunniteltiin nykyaikainen asemakaava, joka noudattaa osin antiikin aikaista, ja rakennettiin lukuisia uusklassista arkkitehtuuria edustaneita julkisia rakennuksia, kuten kaupungintalo, kaupunginteatteri (”kunnallinen teatteri”) ja koulurakennuksia, sekä kirkkoja. Pireuksen ja Ateenan välille avattiin koko Kreikan ensimmäinen rautatie, nykyinen Ateenan metron Linja 1, vuonna 1869. Vuosisadan lopulla rautatieyhteyttä jatkettiin muualle maahan.
Vuonna 1889 kaupungissa oli noin asukasta ja vuonna 1896 jo noin asukasta. 1920-luvulla Pireus sai paljon erityisesti Vähä-Aasiasta muuttaneita evakkoja Kreikan ja Turkin väestönvaihdon seurauksena. Seurauksena kaupunki ja sen suuralue kasvoivat muun Ateenan seudun tavoin nopeasti ja hallitsemattomasti. Suur-Pireuksen väkiluku lähes kaksinkertaistui muutamassa vuodessa, ollen vuonna 1920 noin ja vuonna 1928 jo noin . Vanhan Pireuksen ympärille syntyi suuri määrä uusia asutuksia, kuten Níkaia, Keratsíni ja Drapetsóna.


title: Pireus

text: Nopea kasvu aiheutti sosiaalisia ongelmia ja levottomuutta. Muualta muuttaneiden myötä Pireuksesta tuli kuitenkin myös merkittävä nykykreikkalaisen kulttuurin kannalta. Muun muassa rebetiko-musiikki kehittyi kaupungissa nykyiseen muotoonsa Vähä-Aasiasta muuttaneiden musiikkiperinteen pohjalta.


title: Pireus

text: Toisen maailmansodan aikana Pireus oli sekä saksalaisten että liittoutuneiden suorittamien pommitusten kohteena. Satama tuhoutui lähes kokonaan, ja myös muu kaupunki kärsi suuria tuhoja. Noin kaupunkilaista kuoli, näistä noin nälkään talvella 1941–1942.


title: Pireus

text: Sodan jälkeen kaupunkia jälleenrakennettiin voimakkaasti, ja se sai nykyisen luonteensa tiiviisti rakennettuna betonikaupunkina. Myös satamaa kehitettiin ja nykyaikaistettiin, ja se on kasvanut voimakkaasti.


title: Pireus

text: Pireuksen satama on Kreikan suurin ja vilkkain. Vuonna 2014 satama oli maailman 39. suurin, Euroopan kahdeksanneksi suurin, Välimeren kolmanneksi suurin ja itäisen Välimeren suurin satama.


title: Pireus

text: Satamaan kuuluu lauttasatama, joka sijaitsee vanhassa satamalahdessa aivan kaupungin keskustassa, laaja rahti- ja konttisatama, joka sijaitsee Keratsínin ja Péraman alueilla varsinaisen Pireuksen kaupungin länsipuolella, autoterminaali tuontiautoille sekä risteilylaivojen terminaali. Lauttasatamasta on yhteydet lähes kaikille Egeanmeren saarille ja erityisen tiheät yhteydet Argo-Saronisille saarille ja pohjoisille Kykladeille.


title: Pireus

text: Ateenan metron Linja 1 kulkee Ateenan ja Pireuksen väliä lauttasatama-alueen keskellä sijaitsevalle asemalle Pireus. Muita kaupungin metroasemia ovat Fáliro sekä tulevaisuudessa myös Linjan 3 asemat Dimotikó Théatro ja Maniátika. Lauttasataman lähellä on myös proastiakós-paikallisjunien käyttämä Pireuksen rautatieasema.


title: Pireus

text: Pireuksen nähtävyyksiin kuuluu Pireuksen arkeologinen museo, jossa on muun muassa merkittäviä antiikin aikaisia pronssiveistoksia. Muita nähtävyyksiä ovat eräät antiikin aikaiset rauniot, kuten Zean teatteri ja muutamat kaupunginmuurin jäänteet. Antiikin ajan jäänteitä kaupungissa on kuitenkin suhteellisen vähän. Merkittävin kirkko on Pireuksen hiippakunnan katedraali Pyhän Kolminaisuuden katedraali.


title: Pireus

text: Kreikan suurin ja maineikkain urheiluseura Olympiakos on kotoisin Pireuksesta. Se tunnetaan erityisesti jalkapalloseura Olympiakos FC:sta, jonka kotistadion on Néo Fálirossa sijaitseva Karaïskákis-stadion. Néo Fálirossa sijaitsee myös urheilustadion ja monitoimiareena Rauhan ja ystävyyden stadion.


title: Grigori Grabovoi

text: Grigory Grabovoi (s. 14. marraskuuta 1963 Kazakstan) on venäläinen maagi, joka on harjoittanut magiaa Boris Jeltsinin ajoilta lähtien. Hänet pidätettiin huijauksesta epäiltynä 5. huhtikuuta 2006.


title: Grigori Grabovoi

text: Grabovoi pyrki Venäjän presidentiksi vuoden 2004 vaaleissa. Hänet pidätettiin, kun hän lupasi elvyttää henkiin Beslanin koulukaappauksessa kuolleita lapsia hintaan 39 500 ruplaa/henkiinherääminen. Maksu oli symbolinen, ja sitä tarvittiin, koska Grabovoin mukaan raha on energian korkein keskittymä. Hänet tuomittiin heinäkuussa 2008 11 vuoden vankeuteen.


title: Grigori Grabovoi

text: Maaliskuussa 2008 sanomalehti Novaja Gazeta kertoi, että Grabovoilla ja hänen Drugg-järjestöllään oli tukijoita korkeissa poliittisissa asemissa ja hänen pidättämiseensä pyydettiin lupaa itse presidentti Putinilta.


title: Bill Brown

text: Bill Brown (s. 1969 San Diego, Kalifornia) on yhdysvaltalainen säveltäjä.


title: Bill Brown

text:
Brown on tehnyt ja tuottanut musiikkia moneen elokuvaan, kuten "Ali" ja "Minä päivänä tahansa". Hän on myös tehnyt musiikkia peleihin, kuten "Return To Castle Wolfenstein", "Rainbow Six" ja "".
Hän on myös tehnyt musiikkia ohjaajille ja tuottajille, kuten Steven Spielberg, Oliver Stone, Clive Barker, Michael Crichton, Gus Van Sant, Michael Mann ja Tom Clancy.
Kesällä 2005 hän sävelsi musiikit televisiosarjaan "".


title: Eric Staal

text: Eric Craig Staal (s. 29. lokakuuta 1984 Thunder Bay, Ontario, Kanada) on kanadalainen jääkiekkoilija, joka edustaa tällä hetkellä Pohjois-Amerikan NHL-liigassa pelaavaa Minnesota Wildia. Carolina Hurricanes varasi hänet toisena pelaajavarauksena. Staal pelasi Hurricanesissa 12 kautta ja oli voittamassa joukkueessa Stanley Cupia kaudella 2005–2006. Hän toimi Hurricanesin kapteenina vuodesta 2010, kunnes siirtyi New York Rangersiin helmikuussa 2016. Staal on pelipaikaltaan keskushyökkääjä.


title: Eric Staal

text: Eric on Staalin kiekkoperheen vanhin: hänen nuoremmat veljensä pelaavat myös jääkiekkoa ammattitasolla, Marc Staal on edustanut vuodesta 2005 New York Rangersiä ja Jordan Staal on edustanut vuodesta 2012 Carolina Hurricanesia pelattuaan sitä ennen kuusi kautta Pittsburgh Penguinsissa. Veljeskatraan nuorin jäsen, Jared Staal, on niin ikään pelannut NHL:ssä, kaksi ottelua Carolina Hurricanesissa kaudella 2012–2013.


title: Eric Staal

text: Kanadan jääkiekkomaajoukkueen riveissä Staal on saavuttanut kolme arvokisamitalia. Vancouverin olympiakisoissa Staal saavutti ensimmäisen olympiamitalinsa vuonna 2010 Kanadan voittaessa kultaa, ja jääkiekon maailmanmestaruuskilpailuista Staal on voittanut kultaa vuonna 2007 ja hopeaa vuonna 2008. Voitettuaan olympiakullan Staal liittyi niin sanottuun kolmen kullan klubiin, eli hän on voittanut Stanley Cupin, maailmanmestaruuden sekä olympiakultaa.


title: Eric Staal

text: Ennen ammattilaisuraansa Staal pelasi vuodet 2000–2003 OHL-seura Peterborough Petesissä. Hän oli kahdella ensimmäisellä OHL-kaudellaan joukkueensa kolmanneksi tehokkain pelaaja runkosarjassa. Kaudella 2000–2001 hän teki 49 pistettä 63:ssa runkosarjaottelussa, 19 maalia ja 30 syöttöpistettä, ja 2001–2002 62 pistettä 56:ssa ottelussa, 23 maalia ja 39 syöttöpistettä. Pudotuspeleissä hän oli ensimmäisellä OHL-kaudellaan Petesin toiseksi tehokkain pelaaja tehtyään seitsemän tehopistettä, kaksi maalia ja viisi syöttöpistettä, ja toisella kaudellaan joukkueen tehokkain tehtyään yhdeksän tehopistettä, kolme maalia ja kuusi syöttöpistettä.


title: Eric Staal

text: Kolmannella kaudellaan OHL:ssä Staal sijoittui Petesin sisäisen pistepörssin kärkeen 98:lla pisteellä (39 maalia ja 59 syöttöpistettä), jotka hän teki 66:ssa runkosarjaottelussa. Pudotuspeleissä hän teki seitsemässä ottelussa 14 pistettä, yhdeksän maalia ja viisi syöttöpistettä. Staal sijoittui OHL:n maalipörssissä kaudella 2002–2003 sijalle kahdeksan, syöttöpörssissä jaetulle sijalle kuusi ja pistepörssissä sijalle seitsemän. Kauden jälkeen hänet nimettiin liigan toiseen tähdistökentälliseen.


title: Eric Staal

text: Staal sai NHL-varauksen, kun Carolina Hurricanes varasi hänet numerolla kaksi varaustilaisuuden 2003 ensimmäisellä kierroksella. Hän teki NHL-debyyttinsä 9. lokakuuta samana vuonna ottelussa, jossa Hurricanes kohtasi Florida Panthersin. Hän pelasi tulokaskaudellaan yhtä ottelua vaille kaikissa Hurricanesin otteluissa ja teki yhteensä 31 tehopistettä, 11 maalia ja 20 syöttöpistettä. Hän sijoittui NHL:n tulokkaiden pistepörssissä jaetulle sijalle yhdeksän yhdessä Chicago Blackhawksissa tuolloin pelanneen Brett McLeanin kanssa.


title: Eric Staal

text: NHL-kauden peruunnuttua työsulun vuoksi Staal pelasi kauden Hurricanesin silloisessa farmijoukkueessa Lowell Lock Monstersissa AHL-liigassa. Hän teki 77 tehopistettä, 26 maalia ja 51 syöttöpistettä, 77:ssä runkosarjaottelussa ja oli näin Lock Monstersin paras pistemies. AHL:n kevään 2005 pudotuspeleissä hän teki 11:ssä ottelussa kaksi maalia ja antoi kahdeksan maalisyöttöä.


title: Eric Staal

text: Staalin läpimurtokausi NHL:ssä oli työsulun jälkeinen kausi 2005–2006, jolla hän oli Hurricanesin selvästi tehokkain hyökkäyspään pelaaja. Runkosarjassa hän oli mukana joukkueensa kokoonpanossa täydet 82 ottelua, joissa teki tehot 45 maalia ja 55 syöttöpistettä, jotka oikeuttivat hänet NHL:n pistepörssissä sijalle seitsemän ja maalipörssissä sijalle kahdeksan. Kevään 2006 pudotuspeleissä hän oli NHL:n paras pistemies tehtyään 25:ssä ottelussa 28 tehopistettä, yhdeksän maalia ja 19 syöttöpistettä. Kesäkuussa 2006 hän oli voittamassa Stanley Cupia, kun Hurricanes voitti loppuotteluissa Edmonton Oilersin. Kauden päätyttyä hänet nimettiin NHL:n toiseen . Kaudella 2006–2007, jolla Hurricanes jäi pudotuspelien ulkopuolelle, Staal oli joukkueensa kolmanneksi paras pistemies ja maalintekijä tehtyään 82:ssa ottelussa 70 tehopistettä, 30 maalia ja 40 syöttöpistettä.


title: Eric Staal

text: Staal oli Carolina Hurricanesin eniten pisteitä tehnyt pelaaja mestaruuskauden lisäksi kausina 2007–2008, 2009–2010, 2010–2011, 2011–2012, 2012–2013, 2013–2014 ja 2014–2015 sekä eniten maaleja tehnyt pelaaja neljällä ensiksi mainitulla ja lisäksi kausina 2008–2009 ja 2014–2015. Kaudella 2008–2009 hän sijoittui NHL:n maalipörssissä jaetulle sijalle viisi tehtyään 40 maalia. Staal on Carolina Hurricanesin/Hartford Whalersin seurahistorian toiseksi eniten otteluja pelannut sekä maaleja ja pisteitä tehnyt pelaaja Ron Francisin jälkeen. Tammikuusta 2010 alkaen hän toimi joukkueen kapteenina.


title: Eric Staal

text: Helmikuussa 2016 Staal siirtyi New York Rangersiin pelaajakaupassa, jossa Carolina Hurricanes sai vaihdossa Aleksi Saarelan NHL-pelaajaoikeudet sekä kaksi toisen kierroksen varausvuoroa. Siirron hetkellä hän pelasi kahdettatoista kauttaan NHL:ssä ja viimeistä kauttaan silloisesta, seitsenvuotisesta sopimuksestaan.


title: Eric Staal

text: Staal on pelannut neljästi ssa, vuosina 2007–2009 ja 2011. Vuonna 2011 hän oli tähdistöottelun toisen joukkueen, Team Staalin, kapteeni.


title: Eric Staal

text: Staal on edustanut Kanadan jääkiekkomaajoukkuetta neljissä aikuisten jääkiekon arvokilpailuissa. Jääkiekon maailmanmestaruuskilpailuissa vuonna 2007, jolloin MM-turnaus järjestettiin Venäjällä, hän oli voittamassa maailmanmestaruutta, kun Kanada voitti turnauksen loppuottelussa Suomen maalein 4–2. Staal oli turnauksen pistepörssissä jaetulla sijalla 11 ja maalipörssissä jaetulla sijalla kuusi tehtyään yhdeksässä ottelussa viisi maalia ja annettuaan viisi maalisyöttöä. Vuonna 2008 hän oli voittamassa MM-hopeaa. Staal on pelannut maailmanmestaruuskilpailuissa myös 2013, jolloin Kanada jäi mitaleitta.


title: Eric Staal

text: Torinon olympialaisissa vuonna 2006 Staal, kuten myös Bryan McCabe ja Jason Spezza, olivat Kanadan jääkiekkomaajoukkueen varamiehiä. Voitettuaan kultaa Vancouverin olympialaisissa vuonna 2010 Staal liittyi niin sanottuun kolmen kullan klubiin, eli hän on voittanut maailmanmestaruuden, olympiakullan ja Stanley Cupin.


title: Eric Staal

text: Eric Staal on ollut elokuusta 2007 naimisissa Tanya VandenBroeken kanssa. Heillä on kolme poikaa, joista ensimmäinen, Parker, syntyi syyskuussa 2009, toinen, Levi, joulukuussa 2011 ja kolmas, Finley Arthur, joulukuussa 2014.


title: Eric Staal

text: Ericin lisäksi myös hänen kolme nuorempaa veljeään ovat jääkiekkoilijoita. Marc Staal on New York Rangersin ensimmäisen kierroksen varaus vuodelta 2005, Jordan Staal on Pittsburgh Penguinsin ensimmäisen kierroksen varaus vuodelta 2006 ja nuorin veli Jared Staal varattiin Phoenix Coyotesiin toisella kierroksella vuoden 2008 varaustilaisuudessa. Lisäksi veljesten serkku Jeff Heerema on pelannut NHL:ssä.


title: Lyn Fotball

text: Lyn Fotball on oslolaisen Ski- og Fotballklubben Lyn -urheiluseuran jalkapallojaoston Lyn Fotballin miesten edustusjoukkue, joka pelaa maan pääsarjassa Tippeligaenissa. Se oli vuonna 1902 eräs Norjan jalkapalloliiton perustajaseuroista. Joukkue on voittanut Norjan mestaruuden kaksi kertaa ja cup-mestaruuden yhdeksän kertaa. Kotiottelunsa Lyn pelaa Oslon Ullevaal stadionilla, mistä se omistaa noin 13 % osuuden.


title: Lyn Fotball

text: Kaudella 2009 talousvaikeuksista kärsinyt seura putosi Tippeligaenista. Joulukuussa 2009 seura ajautui konkurssiin ja sen tulevaisuus on epävarma. Sen paikan Adeccoligaenissa otti Hamarkameratene, joka putosi kolmannelle sarjatasolle kauden 2009 päätteeksi.


title: Moottoripyöräilyn Grand Prix -kausi 1966

text: MotoGP-kausi 1966 oli historian 18. MotoGP-kausi. Kautena kilpailtiin mestaruudesta viidessä eri luokassa: 500-, 350-, 350-, 125- ja 50-kuutioisissa. Juuri tällä kaudella alkoi italialaisen Giacomo Agostinin huikea seitsemän peräkkäisen mestaruuden putki 500-kuutioisissa.


title: Olmi

text: Olmi ("Proteus anguinus") on sokea salamanteri, joka elää Dinaaristen alppien karstimaiden maanalaisissa vesistöissä ja järvissä. Sen pituus on 25–30 cm. Olmin ruumis on pitkulainen ja raajat ovat heikosti kehittyneet. Sen eturaajoissa on kolme sormea ja takaraajoissa kaksi varvasta. Olmilla on kolme ulkoista kidusparia ja sen kidukset ovat punaiset. Väriltään se on valkeankeltainen, mutta se tummenee auringonvalossa. Olmin ruokavalioon kuuluvat kaikki pienet eläimet, jotka ovat ajautuneet ulkoa virran mukana, esim. madot ja pienet äyriäiset. Yleensä olmi synnyttää eläviä poikasia, mutta yli +15 asteen lämmössä se voi myös munia. Vesien saastuminen ja keräilijöiden toimet ovat vähentäneet lajin kantaa. Olmi on sukunsa ainut laji.


title: Granma (provinssi)

text: Granma on yksi Kuuban 15 provinssista. Sen pääkaupunki on Bayamo. Muita kaupunkeja ovat Manzanillo ja Pilón. Seutu on vuoristoista: Sierra Maestran korkein huippu on Pico Turquino (1972 m).


title: Granma (provinssi)

text: Vuoden 2012 laskennassa provinssissa oli 834 380 asukasta, arvio vuodelle 2015 on noin 835 000.


title: Granma (provinssi)

text: Fidel Castron voitettua Kuuban sisällissodan ja vakiinnutettua valtansa tuli tarve ikonisoida kapinan alussa käytetty Granma-laiva lohkaisemalla osa entistä Orienten provinssia omakseen. Vuoden 1976 uudistuksessa aiempi nimitys hävisi kartalta kokonaan. Orienten alue kuuluu nykyään Santiago de Cuban provinssiin.


title: Granma (provinssi)

text: Alue yhdistetään lähtemättömästi Fidel Castron johtamaan Kuuban vallankumoukseen. Castron sodanaikainen tukikohta "la Plata" sijaitsee täällä.


title: Metsäalan kymmenluokittelu

text: Metsäalan kymmenluokittelu (FDC) on Metsäntutkimusjärjestöjen kansainvälinen liiton (IUFRO) ylläpitämä kirjastoluokittelu.


title: Metsäalan kymmenluokittelu

text: IUFRO ("International Union of Forest Research Organizations]") käynnisti metsäbibliografian ja siihen liittyvän luokittelun valmistelutyön jo vuonna 1903. IUFRO otti luokittelun käyttöön 1933 ja siitä käytettiin UDC-luokittelussa tunnusta 634.9F, koska sen jaottelu poikkesi hieman UDC:n jaottelusta. Luokittelua kutsuttiin ns. metsäalan "Flury"-systeemiksi, koska suuren osan valmistelusta teki sveitsiläinen "Philipp Flury".


title: Metsäalan kymmenluokittelu

text: Tieteenalan kehityksestä johtuen luokittelun uudistustyö käynnistyi lähes välittömästi ja uudistettu luokitus esiteltiin 1948 Zürichissä pidetyssä kokouksessa. Tämän version valmistelutyöstä suuri osa tehtiin Commonwealth Forestry Bureaussa (CFB) Englannissa.


title: Metsäalan kymmenluokittelu

text: 1950-luvulla IUFRO ja FAO perustivat yhteisen bibliografisen komitean uudistamaan luokittelua. Tämän komitean puheenjohtajana toimi Helsingin yliopiston professori Eino Saari. Uusi versio julkaistiin IUFROn kongressissa Roomassa 1953 ja CABI julkaisi tämän ns. Oxfordin metsäalan kymmenluokittelun 1954 ("Oxford System of Decimal Classification for Forestry", ODC).


title: Metsäalan kymmenluokittelu

text: Vuosina 1981-1989 luokittelua täydennettiin kahdeksalla lisävihkolla. Vuonna 1990 IUFRO julkaisi päivitetyn lyhennetyn kolmikielisen (englanti, ranska, saksa) version luokittelusta ja täydellisenä saksaksi 1992.


title: Metsäalan kymmenluokittelu

text:
FDC muodostaa käytännössä tarkennetun jaottelun yleisen kymmenluokittelun UDK-luokkaan 630.
Kymmenluokittelussa aihe jaetaan kymmeneen luokkaan, jotka voidaan edelleen jakaa kymmeneen jne. Kutakin luokkaa kuvataan numerosarjalla. Luokan tunnisteen numeroiden määrä ei kuitenkaan kerro hierarkiatasoa eli samalla numeromäärällä voidaan kuvata hyvin eri tasoisia aihekokonaisuuksia.


title: Metsäalan kymmenluokittelu

text: IUFRO julkaisi keväällä 2006 "World Series" -julkaisusarjassaan uuden täydellisen englannin- ja saksankielisen version FDC-luokittelusta nimellä Global Forest Decimal Classification. Luokitteluun sisältyy myös hakemisto.


title: Metsäalan kymmenluokittelu

text: Main headings


title: Metsäalan kymmenluokittelu

text: Huom. Luokka 0 on yleinen eikä sitä pidä jakaa alaluokkiin paitsi lisänumeroiden avulla eli luokat 01/09 ovat kiellettyjä, mutta yhdistelmät, kuten 0--011 (= metsäterminologia) ja 0(031) (= metsätietosanakirjat) ovat sallittuja. Lisänumerot on julkaistu luokittelun liitteenä. Myös UDK-lisänumeroita voidaan käyttää.


title: Metsäalan kymmenluokittelu

text:
Helsingin yliopiston Metsäkirjasto, sittemmin Viikin kampuskirjasto on julkaissut lyhennettyjä versioita Metsäalan kymmenluokituksesta. FDC luokitusta ei ole aiemmin käännetty, mutta GFDC-luokittelusta ilmestyy suomenkielinen käännös vuonna 2016. Käännöksen luonnos on saatavilla Luonnonvarakeskuksen kirjastosta.
Huom. 2. Sekä "2 Silviculture" että "6 Forest management" voidaan molemmat kääntää suomeksi termillä metsänhoito. Ensiksi mainittu painottuu puiden ja metsien käsittelyyn, kun taas jälkimmäinen metsänhoitotyön suunnitteluun ja organisointiin. Tässä käytetään jälkimmäiselle termiä metsätalous.


title: Alkanna

text: Alkanna ("Alkanna tinctoria") eli värialkanna on värjäykseen käytettävä kasvi. Se kasvaa luonnonvaraisena Välimeren ympäristössä sekä Unkarissa ja Turkissa. Sitä myös viljellään värjäystarkoitukseen.


title: Alkanna

text: Alkanna on noin 30 cm korkea pieni pensas tai varpu, jonka lehdet ovat karhean nukan peitossa.


title: Alkanna

text: Alkannan juurista tehdään väriainetta krysoiini S, jota on käytetty laajasti sekä tekstiilien että muun muassa puun, rasvojen ja elintarvikkeiden värjäämiseen.


title: Helsingin VPK

text: Helsingin vapaaehtoinen palokunta ry, Helsingfors frivilliga brandkår rf on perustettu Helsingissä vuonna 1864 ja on näin Suomen kolmanneksi vanhin vapaaehtoinen palokunta. Sen tarkoitus on kehittää ja edistää palo- ja pelastustointa ja tarjota yhteiskunnalle järjestäytynyttä apua palo- ja pelastustehtävissä. Se toimii Helsingin kaupungin pelastuslaitoksen tukena kaupungin kanssa tehdyn palokuntasopimuksen mukaisesti.


title: Helsingin VPK

text: Helsingin VPK:lla oli vuoden 2018 alussa noin 150 jäsentä. Heistä 25 kuului hälytysosastoon, josta hälytettävät muodostelmat ensisijaisesti kootaan. Miehistöosasto oli noin 70-henkinen; lukuun sisältyvät myös hälytysosastolaiset. Nuoriso-osastossa, johon kuuluvat 10–17-vuotiaat palokunnan jäsenet, oli noin 25 henkeä. Naisosaston vahvuus oli noin 15 henkeä ja riskienhallintaosaston noin 15 henkeä. Kahteen veteraanijoukkueeseen kuului noin 30 jäsentä.


title: Helsingin VPK

text: Jäsenistö on varsin heterogeeninen; ainut selkeä yhdistävä tekijä on halu auttaa hädässä olevia. Miehistön jäsenten siviiliammatit liittyvät ehkä keskimääräistä useammin tekniikkaan (autonkuljettaja, sähköinsinööri, tietotekniikkainsinööri) ja sairaanhoitoon, mutta ero satunnaiseen otokseen kaupunkilaisia ei ole merkittävä.


title: Helsingin VPK

text: Helsingin VPK on kaksikielinen yhdistys ja sen pääkieli on suomi.


title: Helsingin VPK

text: Helsingin VPK:n ylin päättävä elin on palokunnan kokous. Varsinaisia kokouksia on kaksi vuodessa ja ylimääräisiä kokouksia tarpeen mukaan. Palokunnan hallintoa johtaa kahdeksanhenkinen hallitus. Hallituksen puheenjohtaja on vuoden 2018 alusta lähtien ins. Jani Kivi.


title: Helsingin VPK

text: Operatiivista toimintaa johtaa palokunnan päällikkö. Tehtävää on vuodesta 2018 asti hoitanut DI Perttu Halonen. Muuta päällystöä on noin kymmenen henkeä.


title: Helsingin VPK

text: Helsingin VPK:n toiminta voidaan jakaa esimerkiksi seuraavasti:Toinen tapa jaotella toimintaa on katsoa sitä organisaation yksiköiden kautta.


title: Helsingin VPK

text: Sammutusmiehen perustaitoja harjoitellaan miehistöosastossa, johon nimestä huolimatta kuuluu myös naisia. Osasto harjoittelee kerran viikossa. Harjoitusohjelma kattaa liki kaiken, mitä ammattipalomiehenkin työnkuva: letkuselvityksiä, ensiapua, raivausvälineiden käyttöä, viestiliikennettä, öljyvahinkojen torjuntaa, työskentelyä korkealla ja niin edelleen. Fyysisen toimintakyvyn ylläpitoon ja kehittämiseen kiinnitetään huomiota. Pätevyys eri tehtäviin hankitaan pelastusliittojen järjestämillä kursseilla.


title: Helsingin VPK

text: Helsingin VPK:n saamat hälytystehtävät hoitaa hälytysosasto. Vuonna 2015 tehtäviä oli 77. Määrä on kasvanut vuodesta 2006 lähtien voimakkaasti ennen kaikkea eläintenpelastustehtävien lisääntymisen vuoksi. Vuonna 2015 eläinpelastustehtäviä oli noin 49 kappaletta.


title: Helsingin VPK

text: Muut hälytystehtävät ovat yleensä suurten tai muuten uhkaavien palojen rajoittamista, sammutustoiminnan jälkivahinkojen torjuntaa sekä myrskyvaurioiden korjausta ja torjuntaa. Helsingin kaupungin kanssa solmitussa palokuntasopimuksessa on sovittu, että palokunta asettaa puolen tunnin kuluessa hälytyksestä kaksi sammutusyksikköä minuutin lähtövalmiuteen. Hälytysosaston jäsenet harjoittelevat miehistöosaston lisäksi joka toinen viikko hälytysosaston harjoituksissa.


title: Helsingin VPK

text: Helsingin VPK on yksi niistä kuudesta helsinkiläisestä sopimuspalokunnasta jotka ovat mukana ns. vastehälytyksissä; hätäkeskus hälyttää tietyissä tehtäväluokissa pelastuslaitoksen ammattiyksiköiden lisäksi myös lähimmän tuki-luokan sopimuspalokunnan sammutusyksikön suoraan tehtävään. Näitä tehtäviä oli vuoden 2015 hälytyksistä 9 kappaletta. Tämä toiminta käynnistettiin vuoden 2015 alusta alkaen.


title: Helsingin VPK

text: Nuoriso-osasto kasvattaa jäsenistään – tytöistä ja pojista – vastuuntuntoisia kansalaisia ja turvaa osaltaan palokunnan miehistön jäsenhankintaa. Palomiestaitoja opetellaan viikoittaisissa harjoituksissa nuorille soveltuvilta osin ja leikin varjolla. Palokuntanuorten kesien kohokohtia ovat koulutusleirit, joilla suoritetaan vaativuudeltaan nousujohteisia kursseja. Leirielämä opettaa ja totuttaa nuoret pärjäämään hieman kotioloja vaatimattomimmissa oloissa teltassa nukkuen, myös talvella.


title: Helsingin VPK

text: Riskienhallintaosasto antaa palokuntaan kuulumattomille ihmisille opetusta arjen turvallisuuteen ja poikkeusoloihin varautumiseen. Turvallisuusviestintä ja -neuvonta on osa palokuntasopimuksessa sovittuja tehtäviä. Turvallisuusviestintätoiminta on voimakkaassa kasvussa koko valtakunnassa. Helsingissä keskeisiä koulutusmuotoja ovat alkusammutuskoulutus, turvallisuuskävelyt ja taloyhtiöiden omavalvonnan tukeminen. Helsingin VPK suoritti vuonna 2016 26 turvallisuusviestintätehtävää.


title: Helsingin VPK

text: Veteraanijoukkueita on kaksi, joista toisen jäsenistä enemmistö on ruotsinkielisiä ja toisen suomenkielisiä. Veteraanijoukkueet koostuvat palokunnan vanhemmista jäsenistä, jotka eivät enää osallistu operatiiviseen toimintaan. Veteraanit kokoontuvat joka toinen viikko tapaamaan palokuntatovereitaan ja pitämään yllä palokunta-aatetta. He auttavat usein muiden osastojen kilpailuiden ja palokunnan muiden tapahtumien järjestämisessä.


title: Helsingin VPK

text: Naisosasto tukee edellä mainittuja toimintoja järjestämällä esimerkiksi muonituksen tilaisuuksiin ja huoltamalla harjoitusvarusteita. Naisosaston jäsenet kehittävät turvallisuuteen liittyviä tietojaan ja taitojaan vierailukäynneillä ja pelastusliittojen järjestämillä kursseilla. Osasto kokoontuu viikoittain.


title: Helsingin VPK

text: Palokunnan nykyiset tilat ovat Helsingin Kampissa Albertinkatu 29:ssä. Niissä palokunta on toiminut kiinteistön rakentamisesta 1950-luvulta lähtien. Paloautojen varikon lisäksi siellä on oleskelutilat, toimisto ja luokkatila. Palokunta omistaa kiinteistöstä myös muita tiloja, jotka se on vuokrannut ulos.


title: Helsingin VPK

text: Palokunnalla on kolme paloautoa: kaksi sammutusautoa sekä pumppukalusto- ja miehistönkuljetusauto. Palokunnan sammutusautot ovat Suomessa yleisesti käytettyjä pelastusautoja matalampia (korkeus 242cm), sillä paloaseman matala autotalli rajoittaa niiden kokoa.


title: Helsingin VPK

text: HE 231 on Volvo FL6H PK1 -alustalle rakennettu sammutusauto. VPK osti auton uutena vuonna 2001. Autossa on paikat kuljettajalle, yksikönjohtajalle ja neljälle sammutusmiehelle. Vesisäiliön koko on 1 500 litraa ja pumpun tuotto noin 2 000 litraa minuutissa. Auton vanha yksikkötunnus oli HS 211.


title: Helsingin VPK

text: HE 2312 on niin ikään Volvo FL6 -alustalle rakennettu sammutusauto. VPK osti sen uutena vuonna 1995. Varustelultaan se on identtinen HE 231:n kanssa, mutta siitä puuttuvat toistaiseksi hydrauliset raivausvälineet. Auton vanha yksikkötunnus oli HS 212.


title: Helsingin VPK

text: Syksyllä 2005 palokunta osti Volkswagen Transporter -pikkubussin miehistönkuljetusautokseen. Auton varustukseen kuuluu jauhesammutin, ensiaputarvikkeita ja työkaluja. Vuonna 2009 auto varustettiin myös eläinpelastuskalustolla ja suurin osa palokunnan eläinpelastustehtävistä ajettiin sillä vuoden 2013 loppuun asti. Vuonna 2014 helsinkiläiset sopimuspalokunnat saivat pelastuslaitokselta yhteisen eläinpelastusauton, jolla eläinpelastustehtävät on sittemmin ajettu. HE 2396:lla kuljetettavaksi varattiin vuosina 2010 ja 2011 irtopumppukalustoa ja siksi se on nyt ensisijaisesti pumppukalustoauto. Auton vanha yksikkötunnus oli ensin HS 271 ja myöhemmin HS 27.


title: Helsingin VPK

text: Helsingin VPK on seuraavien yhdistysten jäsen: Helsingin pelastusliitto (HELPE), Uudenmaan Pelastusliitto (UPL), Mellersta Nylands brandkårsförbundet (MNB), Suomen sopimuspalokuntien liitto. MNB:n kautta palokunta on myös Finlands Svenska Brand- och Räddningsförbundin jäsen. Ekenäs FBK, Turun VPK ja Porin VPK ovat Helsingin VPK:n ystävyyspalokuntia.


title: Hedelmöitys

text: Hedelmöitys tarkoittaa sukusolujen yhdistymistä, jossa uusi yksilö saa alkunsa. Eläimillä kyseessä on munasolun ja siittiön yhdistyminen, joko naaraan kehon sisällä tai ulkopuolella. Uuden yksilön kehittymisprosessia kutsutaan lisääntymiseksi.


title: Hedelmöitys

text: Ihmisillä hedelmöitys tapahtuu yleensä munanjohtimen yläpäässä sijaitsevassa ampullassa. Ejakulaatiossa emättimeen vapautuu jopa satoja miljoonia siittiöitä, mutta tyypillisesti vain muutama sata niistä saavuttaa ampullan. Siittiöt etenevät emättimestä kohtuun ja sieltä munanjohtimiin. Kohdunkaulan ja kohdun sileiden lihasten liikkeet avustavat niiden etenemistä. Ampullassa siittiöt säilyvät hedelmöittämiskykyisinä yhdestä kolmeen päivään. Hedelmöitys on mahdollinen mikäli ne tänä aikana kohtaavat munasarjasta irronneen munasolun.


title: Hedelmöitys

text: Ihmisen siittiöt eivät kykene hedelmöittämään munasolua välittömästi ejakulaation jälkeen, vaan niiden on ensin läpikäytävä kapasitaatio, joka tapahtuu siittiön ollessa naisen sukupuoliteiden sisällä. Kapasitaation aikana siittiön solukalvosta, tuman kohdalla olevalta alueelta, poistuu glykoproteiinivaippa ja sytoplasman proteiineja. Kapasitaation läpikäynyt siittiö pääsee vapaasti korona radiatan läpi.


title: Hedelmöitys

text: Akrosomireaktio tapahtuu sen jälkeen kun siittiö on kiinnittynyt munasolua ympäröivään zona pellucidaan. Reaktiossa siittiön akrosomista vapautuu entsyymejä, jotka auttavat sitä läpäisemään zona pellucidan, kuten akrosiinia ja trypsiinin kaltaisia aineita. Siittiön pään läpäistessä zona pellucidan sen solukalvo pääsee kosketuksiin munasolun solukalvon kanssa.


title: Hedelmöitys

text: Siittiön ja munasolun solukalvojen yhdistymisen aloittavat munasolun tuottamat integriinit ja niiden ligandit, siittiön tuottamat disintegriinit. Sitä seuraa siittiön ja munasolun solukalvojen yhdistyminen. Kun siittiö on päässyt munasolun sisälle tapahtuu kolme muutosta munasolun toiminnassa:Munasolun sisään päästyään siittiö liikkuu kohti munasolun prenukleusta, siittiön pronukleus kasvaa, sen häntä irtoaa ja tuhoutuu. Sekä munasolun että siittiön pronukleuksien kasvaessa tapahtuu molemmissa DNA:n replikaatio. Sen jälkeen ne sulautuvat yhteen ja muodostavat hedelmöityneen munasolun, eli tsygootin.


title: New Kids on the Block

text: New Kids on the Block on yhdysvaltalainen poikabändi Bostonista, Massachusettsista. Yhtyeeseen kuuluvat veljekset Jordan ja Jonathan Knight, Joey McIntyre, Donnie Wahlberg sekä Danny Wood. New Kids on the Block menestyi hyvin 1980-luvun loppupuolella ja 1990-luvun alussa, ja se on myynyt maailmanlaajuisesti yli 80 miljoonaa levyä, sekä oheistuotteita 400 miljoonalla dollarilla. Yhtye voitti kaksi American Music Awards -palkintoa 1990-luvulla kategorioissa ”Suosituin pop- / rockyhtye, duo tai ryhmä” sekä ”Suosituin pop- / rockalbumi”. Yhtye hajosi vuonna 1994, minkä jälkeen sitä yritettiin useasti saada takaisin yhteen, menestyksettä.


title: New Kids on the Block

text: Vuonna 2007 yhtye yhdistyi uudelleen salaa ja levytti CD:n, minkä jälkeen albumi julkaistiin ja yhtye lähti kiertueelle vuonna 2008. Kyseinen albumi, "The Block", julkaistiin 2. syyskuuta 2008. Yhtye oli kiertueella Backstreet Boysin kanssa 2011–2012 yhteisnimellä NKOTBSB. Tämä yhteistyöbändi esiintyi ensimmäisen kerran yhdessä 21. marraskuuta 2010 ABC-kanavan American Music Awards -gaalassa ja uudestaan ABC:n Dick Clark / Ryan Seacrest Show -ohjelmassa vuoden 2011 uudenvuoden aattona. Vuonna 2011 julkaistu albumi "NKOTBSB" nousi Billboard 200 -albumilistalla seitsemänneksi.


title: New Kids on the Block

text: Yhtye sai Hollywood Walk of Fame -tähden 9. lokakuuta 2014


title: New Kids on the Block

text: Yhtyeen perustaja ja taustavaikuttaja oli tuottaja Maurice Starr.


title: New Kids on the Block

text: Kotimaassaan yhtyeen suosio perustui erityisesti levyyn "Hangin’ Tough", mutta Suomessa New Kids -mania liittyi enemmän myöhempään "Step by Step" -albumiin. Yhtye myös esiintyi Suomessa.


title: New Kids on the Block

text: Donnie Wahlbergin pikkuveli Mark Wahlberg kuului yhtyeen alkuperäiseen kokoonpanoon, mutta erosi siitä kolmen kuukauden jälkeen, jolloin hänen tilalleen tuli Joey McIntyre.


title: New Kids on the Block

text: Yhtye on myös tehnyt The Pussycat Dolls -yhtyeen kanssa kappaleen ”Lights, Camera, Action”.